► Toplana u Nišu predložila poskupljenje grejanja\nNadzorni odbor niške "Gradske toplane" predložio je gradu kao osnivaču da varijabilni deo cene daljinskog grejanja poskupi sa sadašnjih 5,83 dinara na šest dinara po kilovat satu, a da fiksni deo cene umesto sadašnjih 21,18 dinara bude 23,46 dinara po kvadratu.\nDirektor JKP "Gradska toplana" Predrag Milačić rekao je agenciji Beta da je poskupljenje varijabilnog dela cene zatraženo zbog rasta cene mazuta, a poskupljenje fiksnog dela zbog toga što je taj deo sada nerealno nizak.\n"Cena gasa je u proteklom periodu mirovala, ali je od zadnje korekcije varijabilnog dela cena mazuta povećana za više od četiri dinara po kilogramu", izjavio je Milačić.\nOn je podsetio da je "Gradska toplana" prošle godine na zahtev Državne revizorske institucije retroaktivno primenila "korekcioni element" i pred početak grejne sezone fiksni deo cene snizila sa 27,06 na 21,18 dinara, što je bila nerealna cena.\n"Mi smo uspeli da napravimo određene uštede i da fiksni deo cene umanjimo, tako da on sada nije kao pre dve godine 27,06 dinara po kvadratu već 23,46 dinara", kazao je Milačić.\n"Grad će verovatno naći neki drugi način da nadoknadi toplani umanjeni prihod koji se očekuje zbog primene manje fiksne cene, a sa ciljem da grejanje što manje poskupi i da se ne utiče negativno na budžet građana", izjavio je Milačić.


Donald Tramp po povratku iz bolnice\nPrema njegovoj objavi "Tramp se oseća sjajno i vitalne funkcije, uključujući saturaciju kiseonika i respiraciju, su stabilne i u normalnom okviru". Dodao je da Tramp nema temperaturu četiri dana i da su laboratorijski nalazi u ponedeljak pokazali da ima određen nivo antitela.\nPolitički savetnik predsednika Stiven Miler objavio je da je pozitivan na koroanvirus i da je u karantinu. Njegova supruga Kejti Miler, koja radi kao direktor za komunikacije potpredsednika Majka Pensa nije zaražena, kako je saopšteno.\nAdmiral Čarls Rej, zamenik komandanta Obalske straže pozitivan je na koronavirus, a visoki vojni zvaničnici koji su bili u nedavnom kontaktu sa njim su za sada negativni i u samoizolaciji su. Među njima je i načelnik združenog Generalštaba američkih oružanih snaga Mark Mili.\nPortparolka Bele kuće Kejli Mekeneni u saopštenju je navela da je pozitivna na koronavirus, ali da ne oseća simptome.\nNjen zamenik Džejlen Dramon takođe je pozitivan na kovid 19, a isto je kao i Mekeneni, prisustvovao ceremoniji imenovanja nominacije Ejmi Koni Beret za Vrhovni sud, kojoj su prisustvovale desetine ljudi bez maske i bez držanja distance.\nNa toj ceremoniji bili su i bivša Trampova savetnica Kelien Konvej i predsednik univerziteta Notr Dam Džon Dženkins i oboje su brzo objavili da su pozitivni na koronaviurs.\nČed Gilmartin i Kerolajn Livit, oboje u timu za komunikacije Bele kuće, takođe su pozitivni na kovid, prenosi Rojters.\nTrampova bliska saradnica koja je u kampanji često putovala sa njim, Houp Hiks, među prvima je objavila da je zaražena koronavirusom, a posle njenog pozitivnog testa, testirali su se i predsednik i prva dama SAD.\nMenadžer Trampove kampanje Bil Stepien takođe ima kovid 19 i radi od kuće. Nikolas Luna, pomoćnik predsednika koji je stalno sa njim, testiran je pozitivno na koronavirus.\nŠefica Republikanskog nacionalnog komiteta Rona Mekdenijel, koja je često u kontaktu sa Trampom, proteklog petka je objavila da je pozitivna i da je u karantinu u svojoj kući u Mičigenu.\nSenatori Ron Džonson, Tom Tilis i Majk Li takođe su zaraženi. Tilis i Li su članovi senatskog Odbora za pravosuđe i objavljeno je da su pozitivni posle sastanka u Ovalnoj sobi sa sudijom Ejmi Koni Beret 26. septembra.\nBivši guverner Nju Džerzija Kris Kristi objavio je da je u bolnici iz predostrožnosti, pošto je test pokazao da je pozitivan na koronavirus.


Kako su Amerikanci i Klinton kovali Jeljcinovu pobedu - 18.06.2017, Sputnik Srbija\nPobeda Borisa Jeljcina 1996. godine je zasluga američkih političkih konsultanata i lično Bila Klintona, piše „Vorld sošalist veb-sajt“. 18.06.2017, Sputnik Srbija\nSad su i amerikanci dobili svoga Jeljcina.\nrusija, vesti, svet, sssr, bil klinton, boris jeljcin\n11:44 18.06.2017 (Osveženo: 12:05 18.06.2017)\n© Sputnik / Dmitriй Donskoй / Uđi u foto-galerijuPredsednik SAD Bil Klinton i predsednik Rusije Boris Jeljcin\nPobeda Borisa Jeljcina 1996. godine je zasluga američkih političkih konsultanata i lično Bila Klintona, piše „Vorld sošalist veb-sajt“.\n17 Jun 2017, 16:29\nNe samo da su kontrolisali predizborni program ruskog predsednika i pratili rejtinge, već prema nekim pokazateljima može da se pretpostavi da su izbori bili u potpunosti namešteni, a da je zapravo na njima pobedio Genadij Zjuganov, objašnjava autor članka.\nPoslednjih devet meseci Demokratska partija i tzv. liberalni mediji vode „neomakartističku kampanju“, predstavljajući Trampa kao Putinovu marionetu i nazivajući Moskvu neprijateljskom stranom silom, piše „Vorld sošalist veb-sajt“. Prema rečima autora, iza ovog „političkog lova na veštice“ stoji borba između američke imperijalističke spoljne politike i sklonosti Trampa da poboljša odnose sa Rusijom.\nDa bi se pojačala ova kampanja na javnost se izlivaju „licemerni izrazi užasa i šoka“ zbog činjenice da neka zemlja može da pokuša da manipuliše izborima u drugoj državi. Međutim, autor članka navodi da je to što se američki izborni sistem predstavlja kao model demokratije očigledna prevara.\n„Ovo je sistem koji legalno omogućava superbogatoj finansijskoj oligarhiji da potkupljuje kandidate, partije i izbore“, piše autor. Tako je, na primer, iz objavljene prepiske Nacionalnog komiteta Demokratske partije jasno da je ona pokušavala da sabotira kampanju Bernija Sandersa, što predstavlja manipulaciju izbornog procesa.\nNije lako živeti u Americi: Stoun o Orvelovoj „nedelji mržnje“\n17 Jun 2017, 13:18\nAko se govori o manipulaciji izbora u drugim zemljama, „vladajuća američka elita, njeni mediji i političke marionete vrlo dobro znaju o čemu govore“. „Sjedinjene Američke Države su svetski lider u mešanju u izbore u drugim zemljama“, smatra autor članka, pozivajući se na podatke istraživača. Tako su se u periodu od 1946. do 2000. godine SAD 81 put mešale u izborni proces u drugim zemljama.\nU ovu cifru ne ulaze operacije svrgavanja režima i vojni udari koji su se dešavali u zemljama nakon biranja kandidata nepoželjnih za Sjedinjene Američke Države, kao što se desilo u Iranu, Kongu, Gvatemali, Čileu i tako dalje. U stvari, ispostavlja se da Vlada SAD i njeni saučesnici skoro nikog nisu ostavili bez svog mešanja, uključujući i svoje fiktivne saveznike, ističe sajt.\nMeđutim, jedan slučaj, prema autoru članka, posebno se izdvaja na ovom spisku zbog svoje „neskrivene drskosti“. I to se nije desilo bilo sa kim, već sa Rusijom. Radi se o 1996. godini, kada je Boris Jeljcin osvojio drugi mandat. Tada su Bela kuća i predsednik Bil Klinton lično sproveli veliku kampanju u znak podrške ovom lideru čiji je „kompradorski režim na prvom mestu osnovan sa ciljem da prati raspad Sovjetskog Saveza i povratak kapitalizma“. Ironija ove situacije je i u činjenici da je sadašnja žrtva navodnih ruskih sajber-napada, Hilari Klinton, u to vreme bila supruga predsednika koji je umešao svoje prste u ruske izbore pre 20 godina.\nPre nego što je Jeljcin najavio da će se drugi put kandidovati, on je bio jedan od najomraženijih ljudi u Rusiji, između ostalog i zbog privatizacije ruske privrede i njenih katastrofalnih posledica: 50 odsto smanjivanja BDP-a, hiperinflacije, rastuće korupcije, kriminala, propadanja medicine, iscrpljivanja rezervi hrane i goriva, neisplaćivanja plata i penzija, pada životnog standarda i zbog rata u Čečeniji.\nJeljcinova opozicija bila je toliko jaka da je on 1993. godine uz pomoć diktatorskog ukaza raspustio parlament i uz pomoć vojske ugušio proteste, ubivši, prema rečima autora članka, oko dve hiljade ljudi. „Takav je bio takozvani junak demokratije kojeg su Sjedinjene Američke Države podržale na izborima 1996. godine“, piše list.\nPrema navodima novinara, Jeljcinovo okruženje pozvalo ga je da izmeni ili odloži izbore, plašeći se da će na njima pobediti njegov protivnik Genadij Zjuganov. Međutim, „za spas Jeljcina od sigurnog političkog poraza upućeni su američki politički radnici“. Pri tome, ova operacija čak nije posebno nije skrivana: posle pobede Jeljcina, časopis „Tajm“ je objavio odgovarajuću naslovnicu i članak u kojem je u detalje ispričano kako su sa Jeljcinom radili Džo Šumejt, Džordž Gorton i Ričard Dresner.\nSvi oni su bili američki politički konsultanti i imali su iskustvo u sličnim stvarima od Votergejta do pomoći Bilu Klintonu da postane guverner Arkanzasa. Njih trojica su za četiri meseca rada u Rusiji dobili 250 hiljada dolara, bili su im plaćeni svi troškovi i imali su neograničeni budžet za obavljanje istraživanja i drugih aktivnosti. Da bi sakrili svoj identitet oni su govorili da su došli u Rusiju da bi prodavali televizore.\nKako je pokazalo njihovo prvobitno istraživanje, Jeljcina je podržavalo samo šest odsto birača. „Staljin je imao više pozitivnih ocena i manje negativnih nego Jeljcin“, istakao je Dresner. Više od 60 odsto ispitanika nazvalo je Jeljcina korumpiranim, više od 65 odsto je smatralo da je on upropastio privredu.\nKremlj: Neprijateljske namere prema Rusiji više ne skrivaju\nOtprilike u isto vreme Međunarodni monetarni fond je na zahtev SAD izdao Rusiji kredit od 10,2 milijarde dolara, što je omogućilo ruskoj vladi da „potroši ogromnu sumu za isplatu odavno dugovanih plata i penzija milionima Rusa“.\nOsim toga, istraživanja su pokazala da je većinu birača brinula mogućnost izbijanja građanskog rata, što je omogućilo političkim konsultantima da prevaziđu prosto ocrnjivanje komunista. Kako su govorili sâmi Amerikanci, mnogi ljudi u Rusiji tada su osećali nostalgiju za SSSR-om, niko nije voleo predsednika, a još manje ih je privlačila opasnost od nemira i međuklasnog rata, zbog toga je Jeljcin naglašavao da bi, ukoliko on ne pobedi, moglo da dođe do povećanja nezadovoljstva. Zadatak je bio da se pokaže da Jeljcin može da se suprotstavi Americi, kao komunisti, da je to lider na kojeg treba računati.\nIako je zahvaljujući radu američkih političkih konsultanata uspeo da se smanji jaz između kandidata, mešanje Bila Klintona bilo je jednostavno neophodno, posebno zbog toga što je Jeljcin odbijao mnoge savete Amerikanaca. Klintonova uloga ostaje do kraja nepoznata, ali je njegov pomoćnik kasnije govorio da mu je američki predsednik, navodno, lično rekao da želi da izaberu Jeljcina, a ne Zjuganova, sâm je pratio podatke ispitivanja javnog mnjenja, zvao Jeljcina i govorio mu kako da vodi kampanju, šta da kaže, praktično je bio politički savetnik ruskog predsednika.\n5 Maj 2017, 21:15\nSa novinarima „Tajma“ koji su i ispričali ovu priču, razgovarali su upravo politički konsultanti koji su bili uključeni u operaciju. U tom članku naveden je sledeći zaključak: „Rusija je učinila istorijski korak dalje od svoje totalitarne prošlosti. Nastupio je trijumf demokratije, a zajedno sa njim došli su i instrumenti savremenog vođenja kampanje, uključujući i prevare i obmane koje su dobro poznate Amerikancima“.\nAutor članka ističe da mnogi ljudi smatraju da je Jeljcin ipak izgubio, a da su rezultati bili namešteni, a isto mišljenje izrazio je 2012. godine Dmitrij Medvedev. Zbog toga bi se moglo pretpostaviti da je pravi razlog zašto je priča o radu američkih političkih konsultanata sa Jeljcinom objavljena mogao da bude još jednostavniji — ona je trebalo da posluži kao pokriće i za potpuno montirane izbore.\n„Ova priča naglašava apsolutno licemerje CIA, Demokratske partije i medija koji pokušavaju da potpiruju antirusku histeriju kako bi pripremili agresiju protiv Rusije zbog mešanja koje joj se pripisuje za ono što je istorijski bilo rezervisano za Ameriku — da se odredi ishod izbora u drugim zemljama“, zaključuje autor članka.


Srbija, masonska država | SOLONOV POLIS. Uređuje: Marjan Hajnal\nSrbija, masonska država\nU Hrvatskoj su oduvek Srbiju smatrali zemljom masona, tako da ne treba da čudi pitanje Aleksandra Stankovića u udarnoj emisiji HRT-a srpskom glumcu Mikiju Manojloviću da li je mason. Ali, Mikijev odgovor: “Zar bih ja gostovao na hrvatskoj televiziji da nisam mason?”, zbunio je uglavnom slabo zbunjivog voditelja, ali i kompletnu javnost u Srbiji i Hrvatskoj, koja se ponovo zapitala koliki je uticaj masona u Srbiji.\nHrvati su zbog Katoličke crkve i pape nekako bili sklonjeni od tolikog uticaja, dok je u Srbiji zbog osovine SPC, SANU i dinastije Karađorđević uticaj masona uvek bio ogroman, od crtanja Meštrovićevih simbola po svim značajnim spomenicima Srbije, do organizovanja 27. marta, pa do, kako kažu novi izveštaju bezbednosnih službi u koje je Nedeljnik imao uvid, “novog naleta srpske masonerije na srpsku kulturu, institucije i politiku”.\nIz Hrvatske stižu i optužbe predsednika Hrvatske Josipovića i premijera Milanovića zbog poseta i podilaženja Beogradu ublažavanjem stavova o međusobnim ratnim tužbama, pojavila se na jednom od najposećenijih portala analiza po kojoj je “Milanović po ‘nacrtu engleske masonerije’ morao otići u Beograd i poniziti se”.\nU ovoj analizi je zabeleženo i da je “vidljiv plan masonske vlasti koja se na tlu Srbije užurbano miri i konsoliduje kako bi spremno preuzela zadatke u strateškom planiranju i redefinisanju sile nove regije unutar prostora bivše Jugoslavije”.\nU prilog ovoj tezi ide i priprema velikog događaja – održavanja Trilateralne komisije sledeće godine u Beogradu, na koju je pozvan u srpski premijer Ivica Dačić, a u čijoj organizaciji učestvuju vodeći masoni Srbije. U ekskluzivnom izveštaju bezbednosnih službi na 47 strana u kojima se do detalja analizira priprema Trilaterale, ali i razne nelegalne stvari u koje je upletena srpska masonerija, kao i kompletan spisak srpskih masona, koje je za Nedeljnik potvrdilo nekoliko nezavisnih izvora.\nU izveštaju u koji je Nedeljnik imao uvid, a koji analizira poslove privatnih firmi za obezbeđenje, apostrofira se firma Securitas Services, na čijem je čelu Nebojša Vučinić, pripadnik Velike regularne lože Srbije. Ova firma za obezbeđivanje je “vezana” za lobističku kompaniju Ist-vest bridž, u kojoj najistaknutija mesta drže takođe pripadnici Velike regularne lože (inače priznate od “majke” britanske lože na čijem se čelu nalazi vojvoda od Kenta). Prema ovom izveštaju, kompanija za obezbeđivanje sarađuje s velikim brojem privatnih i državnih firmi, a jedan od modela uspostavljanja veza navodi se upravo Regularna velika loža Srbije. U izveštaju se navode i imena ljudi iz političkog života koji ne pripadaju direktno masoneriji, ali jesu u nekoj vezi s njima. Preko supružnika, na primer, a koji su veza za dobijanje poslova.\nKompanija Ist-vest bridž je interesantna zato što obavlja i “funkciju” predstavništva Trilateralne komisije u Srbiji ili “svetske vlade u senci”. Srbija je ulaskom u Trilateralnu komisiju tamo dobila tri mesta – Jovan Kovačić (bivši novinar i predsednik Ist-vest bridža), Dejan Novaković (državni sekretar u ministarstvu za energetiku) i Tahir Hasanović (nekadašnji funkcioner Nove demokratije). Sva trojica imaju visoke pozicije u Ist-vest Bridžu i u Regularnoj velikoj loži Srbije.\nZa sledeću jesen se planira održavanje Konferencije Trilaterale u Beogradu. Trilaterala i masonerija, bar u Srbiji, ukrštaju se i u toj činjenici da se u velikom broju slučajeva poklapa članstvo u srpskoj ispostavi i pripadnost masonskoj loži.\nTako je Veliki majstor Regularne velike lože Srbije trenutno Ranko Vujačić (svojevremeno bio i visoki funkcioner u Organizaciji UN za industrijski razvoj), koji je takođe član Ist-vest Bridža. A kao glavni “operativac” i u srpskoj trilaterali i u Regularnoj velikoj loži navodi se Tahir Hasanović, koji je u upravljačkom “bordu” IVB-a i sekretar za odnose sa inostranim ložama u RVLS.\nČlanovi Ist vest bridža su mnogi uticajni ljudi iz društvenog života Srbije, ali i iz inostranstva, kao što su Goran Svilanović, Marko Blagojević iz CESID-a, poznati genetičar Miodrag Stojković, bivša ministarka Milica Čubrilo, PR stručnjak Bora Miljanović, ministarka energetike Zorana Mihajlović, knjeginja Jelisaveta Karađorđević i drugi javnosti manje poznati, ali veoma uticajni ljudi u svojim profesijama.\nPomenuti poslovi s agencijama za obezbeđenje su ilustracija na koji način masoni funkcionišu kao bilo koja druga interesna grupa. Za Tahira Hasanovića se, recimo, u gradskim kuloarima priča da je takozvanim masonskim, odnosno lobističkim vezama kojima masonstvo daje pun legitimitet, između ostalog, u vreme DOS-a u međunarodnim krugovima “oprao” Dušana Mihajlovića kao nekadašnjeg Miloševićevog saradnika.\nTezu da je Srbija masonska država, Tahir Hasanović – inače jedan od retih neskrivenih pripadnika masonerije – potvrđuje u svom CV-ju na svojoj zvaničnoj internet stranici, gde svoje lobističke sposobnosti obrazlaže masonskom pripadnošću, “što je značajno, jer su političke elite u Srbiji svi skriveni masoni”.\nU ovoj definiciji političke elite Srbije može da se pročita i definicija masonerije u Srbiji kao lobističke organizacije kojoj tajnovitost i mistifikacija učvršćuje odanost pripadnika. Masonerija, koja bi po prirodi trebalo da bude jedinstvena, kao takva nema “konkurenciju”. Jednom mason, uvek mason, reklo bi se. Dok u “klasičnim” lobističkim agencijama važi pravilo odanosti profitu – idem kod onog ko plati više – u masonskoj loži “tajna koja se ne otkriva” daje garanciju odanosti. Masonska ikonografija koja podrazumeva rituale i nošenje regalija, kako nam je ispričao jedan pripadnik društva, osim tradicionalne ima i funkciju davanja značaja pripadnosti toj organizaciji. Po modelu srednjovekovne aristokratije koja se oblačenjem razlikovala od običnog sveta, tako je i za masone bitno da se i tom ikonografijom i mistikom simbolično prikaže da se ulaskom u ložu čovek izdiže od proseka.\nPrema jednoj anegdoti, čuveni pisac Milorad Pavić, koji je bio šef lože, znao je da stavi na sebe masonske regalije i da se tako tramvajem odveze na masonski obred. A jednom je, kažu, čuveni zemunski pesnik Raša Livada hteo da poveze autom Pavića uz stav “kakvi smo mi masoni ako nam se šef klacka u tramvaju”, ali je zastao, ušao u kafanu na jedno piće s nogu, pri čemu mu je pauk odneo automobil.\nZa mnoge pripadnike društvenog i javnog života se zna ili pretpostavlja da su masoni. Najviše javnosti interesantnih masona dolazi iz sveta kulture. Prema saznanjima Nedeljnika, u “masonskim krugovima” se u poslednje vreme odvija trend “približavanja naprednjacima”. Kandidat naprednjaka za privremenog gradonačelnika Beograda je Milan Božić, odavno “prepoznat kao mason”. Među masonima, koji su navedeni u izveštaju u koji smo imali uvid, nalazi se i sadašnji ministar kulture Ivan Tasovac. Među masonima koji su poznati javnosti nalaze se glumci Dragan Bjelogrlić i Bogdan Diklić, Svetozar Cvetković, Branislav Lečić i Goran Šušljik, pisac Dragan Velikić, istoričari Čedomir Antić i Slobodan Marković, političari Milan Marković, Goran Knežević, Miloljub Albijanić, predsednik vojvođanske vlade Bojan Pajtić, nekadašnji ministir Svetozar Čiplić i Saša Dragin…\nNajpoznatiji masoni su, svakako, glumac Predrag Miki Manojlović i dramski pisac Duško Kovačević. Obojica su poslednjih meseci davali pozitivne izjave o Aleksandru Vučiću i novim vlastima.\nMiki Manojlović je, doduše, mason po principu “jednom mason – uvek mason”. On je bio u grupi od oko pedesetak članova koji su pre nekoliko godina isključeni iz članstva Regularne velike lože Srbije. On je bio uz profesora Dragora Hibera u sukobu sa tadašnjim velikim majstorom lože Petrom Kostićem. Razlog za sukobe je, navodno, bio način prikupljanja novčanih sredstava za izgradnju masonskog hrama. Negde u isto vreme, s velikim majstorom lože u sukob je došao i bivši funkcioner LDP-a Nenad Prokić. Prokić je po sličnoj recepturi kao sa Čedomirom Jovanovićem, raskrstio i s velikim majstorom masonske lože. Poslao je pismo u kojem ga je optužio za samovolju, da zasniva doušničku mrežu i da se gnuša straha i ćutanja u takozvanom slobodnom bratstvu.\nMasona u Regularnoj velikoj loži Srbije ima preko hiljadu, dok se prema procenama u ostale četiri lože okuplja još oko dve hiljade slobodnih zidara. Oko pedeset njih je “raspoređeno” u pokrajinskoj i republičkoj izvršnoj vlasti. Ilustracije radi, interesantno je da je po dolasku Ivana Tasovca za ministra kulture, njegov “brat” iz lože Igor Jovičić, koji je ranije bio u ministarstvu odbrane, ove jeseni imenovan za sekretara u ministarstvu.\nPrema saznanjima Nedeljnika, određeni krugovi – okupljeni oko intelektualaca nacionalne provinijencije koji se mogu naći na listi masona – koncentrisali su se i oko promovisanja ideje “vraćanja monarhije” u Srbiju. I prestolonaslednik Aleksandar Karađorđević je često apostrofiran kao mason, ali je on prema saznanjima do kojih smo došli, pripadnik Malteškog reda, koji je neka vrsta produžene ruke masonerije. Član Krunskog kabineta Vladan Živulović, inače predsednik Atlantskog saveza, član je lože Veliki orijent Srbije, koja je pod francuskim uticajem. Masonerija je u proteklih dvadesetak godina, od obnove rada na prostorima bivše Jugoslavije, doživela nekoliko velikih raskola, i to je najveći interni problem za njenu ideju. Uvećavanjem broja loža, pojačana je i produkcija masona, zbog čega su, kako se često žale zvaničnici masonerije, opali kriterijumi za prijem u članstvo.\nS druge strane, srpska akademija je uvek imala posebnu ložu, a kako nam kaže jedan od najupućenijih ljudi u stanje srpske masonerije, i direktan link s jednom od najuticajnijih svetskih loža u Švajcarskoj – Alpina. To je deo koji je držala Dobričina ekipa (intelektualci oko Dobrice Ćosića), a u Alpini je jednu od glavnih uloga imao bivši američki državni sekretar Henri Kisindžer.\nOno što ide u prilog tezi o ogromnom uticaju masonerije u Srbiji jeste što je Milošević sa službom prvo organizovao devedesetih i srspke masone kao i sve drugo u državi, ali i kasnijem uplivu engleske obaveštajne službe koja i inače svuda radi pod pokroviteljstvom masonerije i slobodnog zidarstva. Oni su tada napravili čak i dve stranke – Novu demokratiju, gde su sve bili masoni, i pokret, a kasnije stranku koja se zvala G17 plus.\nU poslednje vreme, pak, pod uticajem engleske i nemačke obaveštajne službe koje imaju uticaj na najjaču Regularnu ložu Srbije, napravljen je plan za povratak monarhije u Srbiji. Prenos moštiju prvo kneza Pavla, a kasnije i kralja Petra iskorišćen je za tu priliku kad je prvo u Srbiju došao rođeni brat vojvode od Kenta koji vodi svetsku masoneriju – Majkl, i u restoranu Dača sedeo za stolom s kneginjom Jelisavetom, prestolonaslednikom Aleksandrom, ali i predsednikom Srbije Tomislavom Nikolićem i njegovim savetnikom Oliverom Antićem.\nU Dači je tada bio krem srpske masonerije, a bio je najavljen i dolazak vojvode od Kenta koji vodi plavu masoneriju. Tu pripada dve trećine masona, a pod njegovim bratom Markom ostala trećina. To je takozvana crvena masonerija poznata kao Mark Master Mason.\nKakve su tu veze uspostavljene sa srpskim vlastima nije poznato, tek svetski kongres Trilaterale odjednom je zakazan za sledeću godinu u Beogradu, a kao glavni govornik naveden srpski premijer Ivica Dačić, kojeg, neko kaže, čuva Brisel, a neko – masoni.\nBilo kako bilo, u Srbiji je primetan nalet slobodnih zidara u institucije. Milan Božić donedavno je bio jedan od najuticajnijih ljudi u Telekomu. Milan Parivodić je takođe pre nekoliko dana ušao u SNS, što neki tumače naređenjem masonima da se priklone ili infiltriraju u najveću stranku u Srbiji koja pokazuje da će vladati nekoliko godina.\nMasoni su ranije imali dosta svojih članova u Vojvodini, u DS-u, odakle dolazi i naprednjak Goran Knežević, snimljen na inicijaciji, što je i objavljeno u jednim novinama. Ali, sada uporište pokušavaju da naprave na Andrićevom vencu, jer je Tadić, kažu, bio alergičan na masone. Što nije slučaj s Vojislavom Koštunicom čiji je politički idol Slobodan Jovanović jedan od poznatijih masona, a koji se dugo godina aktivno bavio i povraćajem dvora dinastiji Karađorđević i pravljenjem ekipe masona u Krunskom savetu.\nMasoni imaju i svoje mlade ljude koje neprestano guraju. Jedna od najvažnijih uzdanica bio im je Čedomir Antić, ali očigledno se do danas nije pokazao kao čovek koji bi mogao da preuzme neku veću ulogu u društvu. Masoni s druge strane kompletno kontrolišu kulturu, Akademiju nauka, SPC. Tako da im je samo ostalo da preuzmu i politiku, pa da se obistini ta hrvatska tvrdnja da je Srbija – masonska država.


Putin u Srbiji do kraja godine? - BIGportal.ba\n15 Aprila, 2021 15 Aprila, 2021 0671\nPredsjednik Srbije Aleksandar Vučić izjavio je da očekuje posjetu predsjednika Rusije Vladimira Putina Srbiji, po ranijem dogovoru, kao i potvrdu posjete kineskog predsjednika, ali da sve zavisi od pandemije korona virusa.\n“Mi ga (Putina) očekujemo do kraja godine, to je naš raniji dogovor i nadamo se tome”, rekao je Vučić upitan da li se može očekivati skoriji dolazak Vladimira Putina u Srbiju, a povodom posjete ministra spoljnih poslova Nikole Selakovića Moskvi.\nKako je rekao, očekuje se i potvrda posjete predsjednika Kine Si Ðninpinga, ali sve zavisi od korona virusa.\nVučić je rekao i da treba da se odluči na koji način će Srbija svijetu predstaviti Hram Svetog Save, da li kroz posebne litije, osveštanje, da o tome treba razgovarati i sa partrijarhom Porfirijem, te da li će to biti u prisustvu Putina, budući da je Rusija donirala značajna sredstva za Hram.\n“Važno su nam odnosi sa Rusijom, a Selaković posle Moskve ima i toga i važnu posetu Teheranu. Nije lak posao, mnogo toga moramo da uradimo i napravimo u narednom periodu”, rekao je Vučić.\n“Ja ću uskoro u Brisel, očekujem važne razgovore u Briselu”, istakao je predsjednik Srbije.\nOn je ponovio da je politika Srbije put u EU, ali da joj nisu potrebni tutori i mentori, tate i mame, da je uče kako da se ponaša prema prijateljima.\n“Zato ćemo da čuvamo odnose sa Rusijom i Kinom, jer se pokazalo da je to pametna politika i da donosi rezultate”, rekao je Vučić.


Beta 21. novembra 2020. 21:45\nDvodnevni virtuelni samit Grupe 20 industrijski najrazvijenijih zemalja (G20) otvoren je danas apelima najmoćnijih svetskih lidera za zajedničku borbu protiv pandemije korona virusa.\nOvogodišnji samit, koji je trebalo da bude održan u Rijadu, organizovan je putem video veze zbog pandemije, a tradicionalna fotografija svih učesnika napravljena je kompjuterski.\nPandemija, koja je odnela više od 1,37 miliona života širom sveta, pružila je mogućnost članicama G20 da dokažu da takvi forumi mogu da poboljšaju medjunarodnu saradnju u vreme krize, ali je ukazala i na njihove nedostatke.\nIako su članice G20 izdvojile milijarde dolara za razvoj vakcina protiv korona virusa, one su se takodje uglavnom fokusirale na obezbedjivanje sopstvenih zaliha vakcina.\nDržave kao što su SAD, Velika Britanija, Francuska i Nemačka, sve članice G20, direktno su pregovarale sa farmaceutskim kompanijama o nabavci milijardi doza vakcina, što znači da je najveći deo svetskih zaliha vakcina za sledeću godinu već rezervisan.\nLider Saudijske Arabije, predsedavajuće G20 ove godine, kralj Salman rekao je otvarajući samit da članice G20 „imaju dužnost da zajedno odgovore na izazove i da pošalju snažnu poruku nade i ohrabrenja“.\nPredsednik Francuske Emanuel Makron upozorio je na izazove u dobijanju „univerzalnog pristupa zdravstvenih tehnologija protiv korona virusa“.\nNemačka kancelarka Angela Merkel pozvala je na jačanje Svetske zdravstvene organizacije i naglasila da pandemija može da bude prevazidjena jedino ako pristupačna vakcina bude dostupna svim zemljama.\nU izjavi objavljenoj uoči samita, britanski premijer Boris Džonson pozvao je svetske lidere da angažuju resurse najbogatijih država na svetu radi okončanja pandemije i borbe protiv klimatskih promena.\nPredsednik Brazila Žair Bolsonaro, koji je mesecima umanjivao opasnost od korona virusa dok je broj smrtnih ishoda od posledica infekcije u njegovoj zemlji naglo rastao, ukazao je da lideri sveta „treba istovremeno da vode računa o zdravlju ljudi i ekonomiji“.\nAmerički predsednik Donald Tramp učestvovaće na virtuelnim sesijama samita G20 iza zatvorenih vrata.\nDan uoči samita, generalni sekretar UN Antonio Gutereš rekao je da je 10 milijardi dolara uloženo u razvoj vakcina, a da je još 28 milijardi potrebno za masovnu proizvodnju, nabavku i isporuku novih vakcina protiv korona virusa širom sveta.\nPandemija je imala dalekosežan ekonomski uticaj na zemlje u razvoju, kojih ima i medju članicama G20, i gurnula je milione ljudi u ekstremno siromaštvo.\nMedju prvih devet država po broju registrovanih infekcija, sve su članice G20, a na samitu učestvuju tri lidera koja su bila zaražena korona virusom, Tramp, Džonson i Bolsonaro.\nLideri zemalja članica G20 poslednji put su razgovarali u martu, na hitnom virtuelnom sastanku zbog naglog širenja korona virusa širom sveta. Tada su obećali da će uraditi „šta god da bude potrebno da se okonča pandemija“.\nU oktobru, na virtuelnom sastanku ministara finansija i guvernera članica G20, odlučeno je da te zemlje produže suspenziju otplata duga za dodatnih šest meseci kako bi pomogle najranjivijim državama u borbi protiv pandemije korona virusa.\nGeneralni sekretar UN Gutereš pozvao je medjutim članice G20 da suspenziju otplata duga produže do kraja 2021. godine.\nČlanice G20 su SAD, Rusija, Kina, Velika Britanija, Nemačka, Francuska, Italija, Turska, Kanada, Meksiko, Brazil, Argentina, Indija, Japan, Južna Koreja, Australija, Indonezija, Saudijska Arabija, Južna Afrika i Evropska unija.


Rudar sa Đalovićem napada Partizan - Sportklub\nRudar sa Đalovićem napada Partizan\nCrna Gora Autor:Branimir Smilić3. jul. 20180:55\nProšlog leta je trebalo da bude okosnica Budućnosti i najveća opasnost po gol Partizana u kvalifikacijama za Ligu šampiona. Međutim, odbio je da sedi na klupi za rezervne igrače u prvom meču u Beogradu, posle čega je suspendovan.\nNije dugo čekao na novi angažman. Bivši reprezentativac Crne Gore je zajedno sa trenerom Miodragom Vukotićem stigao u Rudar. Tim iz Pljevalja je dobio priliku da izađe na evropsku scenu, posle odluke FSCG da ne dodeli licencu Zeti i Grblju zbog neispunjavanja uslova.\nRival Rudaru u prvom kolu kvalifikacija za Ligu Evrope je Partizan, a prvi meč sa igra 12. jula u Nikšiću jer stadion u Pljevljima ne zadovoljava standarde UEFA.\nĐalović je trebalo da ode u inostranstvo, čekao je ponudu, delovalo je da je realizacija transfera blizu. Međutim, s obzirom da do toga nije došlo, Đalović je odlučio da ponovo obuče dres Rudara pa će u dvomeču koji sledi biti najveća opasnost po gol Partizana.\nPodsećanja radi u međuvremenu, čelnici kluba nisu produžili saradnju sa pomenutim trenerom Miodragom Vukotićem, a jedan od najtalentovanijih igrača Crne Gore i Rudara, Marko Burzanović je dobio zeleno svetlo da pređe u Inter iz Zaprešića.\nĐalović je potpisao ugovor do kraja sezone, a Burzanović na tri godine.


Foto: HN Football / youtube\n"Tutosport" piše da je 23-godišnji snažni štoper dobio povišicu sa milion na tri miliona evra po sezoni i godinu dana duži ugovor u odnosu na sadašnji.\nKlub sa "San Sira" takav potez je povukao nakon što je Škrinijar odličnim igrama privukao pažnju Barselone i Mančester Junajteda.\nPosao bi trebalo da bude ozvaničen sledećeg meseca, pošto su agenti fudbalera i čelnici "neroazura" postigli sporazum.\nŠkrinijarova karijera konstantno ide uzlaznom putanjom, pre samo dve i po godine bio je rezerva u Sampdoriji, pre nego što se izborio i za samo jednu sezonu prešao u Inter i nastavio veliki uspon.\nSada je nezamenjiv u Interu i zato je letos odbijena ponuda Barselone od 50 miliona evra.


Rusija iz penzija popunjava budžet - Penzin\nPočetna Magazin Godine Ekonomija Rusija iz penzija popunjava budžet\nRuska vlada odlučila je da drugu godinu za redom zahvati sredstva iz penzionog fonda kako bi popunila rupe u federalnom dugžetu.\nIstovremeno, Rusija ne dozvoljava investiranje akumuliranog kapitala penzionih fondova, a liberalizacija je trebalo da se desi ove godine, pa je ponovo odložena.\n– Sramota me je zbog odluke da se produži zabrana investiranja iz državnih penzionih fondova. Molim sve za oproštaj jer nismo ispunili obećanje (da će zabrana biti završena u 2014. godini) – oglasio se tim povodom na Fejzbuku zamenik ministra za ekonomski razvoj Sergej Beljakov.\nProcena je da će odluka o produžetku zabrane oštetiti privatne penzione fondove za oko 15,2 milijarde dolara u 2015. godini, kao i da će gubici za celokupan penzioni sistem iznositi između 33,2 i 35,9 milijardi dolara.\nPortparol za medije premijera Dmitrija Medvedeva tim povodom izjavila je da je “politička odluka doneta i da sada mora biti sprovedena”.\nOdluka koju je malo pre ovih reakcija saopštio ministar rada doneta je kao posledica slabe ekonomije i aktuelnih sankcija Zapada prema Rusiji, piše Moskva Tajms.\nTags:budžetdržavne penzijefinansijefondoviinvesticijepenzijepenzioni sistemprivatne penzijeRusija\nSamoubistva starih u ruralnoj Kini - zbog bolesti i samoće


Cvijanović s odlazećim Hahnom: Bez vlasti na nivou BiH ostajemo bez značajnih sredstava EU - Klix.ba\nFrustrirana činjenicama Cvijanović s odlazećim Hahnom: Bez vlasti na nivou BiH ostajemo bez značajnih sredstava EU\n8.10.2019. u 17:49\nŽeljka Cvijanović Johannes Hahn\nPredsjednica Republike Srpske Željka Cvijanović sastala se danas s odlazećim evropskim komesarom za proširenje Johannesom Hahnom, poručivši potom kako se bez formirane vlasti u Bosni i Hercegovini ne možemo nadati sredstvima Evropske unije namijenjenih zemljama zapadnog Balkana.\nŽeljka Cvijanović je kazala kako je sastanak dogovoren u vrijeme kada je prošla godina od Općih izbora u BiH.\n"Još uvijek nije formirana vlast na nivou BiH, što predstavlja otežavajuće elemente u komunikaciji sa EU. U Briselu očekuju da BiH izvrši svoje obaveze koje su sasvim normalne i logične, da se formira vlast, ali nje, nažalost, još nema. Samo ta vlast ima kapacitet da pregovara i dogovara sa EU", istakla je Cvijanović za RTRS.\nNavela je kako zna šta su njene obaveze na tom dugotrajnom putu, koji podrazumijeva čitav niz reformi i koje će, prema njenim riječima, olakšati život svim građanima Republike Srpske.\n"Nezadovoljna sam, jer frustrira činjenica da čujete da su iz budžeta EU planirana značajna sredstva zemljama zapadnog Balkana, a vi faktički nemate sagovornike da pričate na tu temu. Na kraju, bez obzira na sve, poruka je negativna, jer ako nemate formiranu vlast, ne možete mnogo toga da uradite", poručila je predsjednica eniteta RS.\nCvijanović zna ko će biti novi državni ministri: Ubrzat će ekonomski napredak\n30.11.2019. u 19:49


► Deo centra Beograda opet bez vode zbog završnih radova na magistralnom cevovodu\nDeo stanovnika centralnih gradskih zona Beograda biće bez vode od četvrtka uveče do petka uveče zbog radova koji moraju da budu obavljeni da bi se obezbedila potpuna stabilizacija vodovodnog sistema i normalizacija snabdevanja, nakon što je prošlog petka u ranim jutarnjim satim došlo do kvara na magistralnom cevovodu na uglu Karnegijeve i Kraljice Marije, saopšteno je danas.\nKako se navodi u saopštenju Beogradskog vodovoda i kanalizacije, nakon što je došlo do kvara na magistralnom cevovodu u petak, 20. septembra, ekipe su obavile privremeno rešenje za uspostavljanje urednog vodosnabdevanja za potrošače tog dela Beograda ali će, zbog nestandardnog profila položenog cevovoda, od četvrtka od 22 sata do petka do 10 časova izvoditi završne radove na magistralnom cevovodu.\n"Po završetku radova i punjenja sistema, vodosnabdevanje biće normalizovano do 24 sata u petak, 27. septembra za sve potršače u centralnim gradskim zonama koji će biti bez vode. Napominjemo da na navedenom magistralnom cevovodu nije došlo do novonastalog kvara već su u pitanju neophodni radovi koji će obezbediti potpunu stabilizaciju sistema i normalizaciju vodosnabdevanja", navodi se.\nZbog radova bez vode će ostati potrošači u bloku oivičenom ulicama - Ruzveltova, Bulevar kralja Aleksandra, Terazije, Zeleni venac, Bulevar vojvode Bojovića i Dunavska.\nIspred Crkve Svetog Marka: Skup podrške Srpskoj pravoslavnoj crkvi u Crnoj Gori\nIspred Crkve Svetog Marka održan je večeras skup podrške episkopu budimljansko-nikšićkom Joanikiju i sveštenstvu Srpske pravoslavne crkve (SPC) u Crnoj Gori pod nazivom "Sveća za...\nJavni prevoz u Beogradu krenuće sutra u 4 sata u istom obimu i na isti način kao pre odluke o njegovom ukidanju a moći će da ga koriste svi građani, a ne samo zaposleni, izjavio je gradski...


Dan online - Drustvo: Mehanizacija nije razlog nerada - 2021-04-23\nDrustvo UDRUŽENJE KANA SMATRA DA JE PREDUZEĆE „ZAŠTITA PROSTORA” IMALO VREMENA DA POČNE SA RADOM\nKupovina mehanizacije bila jedini posao Mehanizacija nije razlog nerada\nIz Udruženja „Ko ako ne arhitekt” KANA ocijenili su da preduzeće „Zaštita prostora Crne Gore”, osnovano prije skoro godinu dana, a do danas nije otpočelo sa radom, ne može koristiti nabavku mehanizacije kao izgovor za nerad.\n– Potrebno je da imamo takvo preduzeće, ali dosad još uvijek ne vidimo njegov doprinos, budući da je lošom organizacijom rada u preduzeću samo blokirano izvršenje pravosnažnih rješenja o rušenju, a na štetu državnog budžeta koji finansira rad preduzeća koje ništa ne privređuje – navode iz KANE.\nIz ovog udruženja su istakli kako se nadaju da će se prepreke u radu preduzeća što prije otkloniti, i da će u najskorijem roku otpočeti sa radom.\n– Iako smatramo da nedostatak mehanizacije nije razlog zbog kojeg čitavo preduzeće ne može da radi, jer se taj problem može prevazići pozajmljivanjem mehanizacije ili radom sa podizvođačima. Načina ima, a da li ima volje, vidjećemo – zaključuju iz KANE.\nPreduzeće „Zaštita prostora Crne Gore” osnovano je odlukom Vlade u julu prethodne godine, i kao jedan od glavnih ciljeva tada je istaknuto da su stvoreni su uslovi za efikasno administrativno izvršenje rješenja o rušenju, uklanjanju i vraćanju u prvobitno stanje zemljišta i objekata.


Pozivamo vas da se predstojeće subote (17:30, ugao Knez Mihailove i Zmaj Jovine ulice) pridružite bloku radničkih i levičarskih kolektiva koji zajedno nastupaju na antirežimskim protestima.\n– Bezbednost na radnom mestu!\n– Obustava privatizacije i rasprodaje javnih preduzeća i njihove imovine!\n– Stalan i stabilan posao za sve!\nProtesti su do sada na ulice Beograda izveli desetine hiljada ljudi, a proteklih nedelja proširili su se i na druge gradove.\nIpak, stava smo da zahtevi organizatora protesta, nažalost, odražavaju isključivo interese zvanične opozicije – one koja je utabala put dolasku Srpske napredne stranke na vlast, one koja je sprovodila istu neoliberalnu politiku koja je nas koji živimo od svog rada izgurala do same ivice provalije, uništila prosvetu i zdravstvo, a desetine hiljada mladih oterala iz zemlje; one koja sada predlaže novu „ekspertsku vladu“ koja će diktat MMF-a i Svetske banke sprovoditi još efikasnije, krijući se iza ulepšane maske demokratije.\nŽelja nam je da učešćem u protestima interese običnih, radnih ljudi istaknemo u prvi plan. Da se na njima vide i čuju glasovi sindikata, lokalnih pokreta i udruženja koja su protekle godine i decenije provele boreći se za očuvanje radnih mesta i kvaliteta života svih nas. Da se svi mi koji smo do sada zajedno šetali tokom štrajkova u prosveti, Pošti, protiv prodaje „Telekoma“... okupimo na jednom mestu. Da ne dopustimo da budemo statisti dok traje borba na kraju koje će se iznova od nas zahtevati da stegnemo kaiš i ne talasamo mnogo.\nDo sada smo na ulice izlazili iza transparenata „Stop krvavim radničkim odelima“, „Bez doma niko“ i „Narod gladuje – elita se raduje“, aludirajući na učestale smrti građevinaca za koje niko ne odgovara i izbacivanja ljudi na ulicu. Zahtevi koje ističemo su:\nJedino borba za ove zahteve može da objedini kritičnu masu koja može da sruši trenutnu vlast i da stvori široki pokret radnih ljudi koji će prekinuti začarani krug neoliberalne politike u Srbiji.\nVidimo se u subotu u 17:30 na uglu Knez Mihailove i Zmaj Jovine ulice!


Sirija poziva EU: Ukinite unilateralne sankcije - 07.04.2020, Sputnik Srbija\nSirija poziva EU: Ukinite unilateralne sankcije\nEvropska unija bi trebalo momentalno da ukine Siriji unilateralne sankcije koje narušavaju elementarna ljudska prava. EU je glavni učesnik sirijske blokade čak... 07.04.2020, Sputnik Srbija\n20:14 07.04.2020 (Osveženo: 22:38 03.08.2021)\n© Sputnik / Aleks Maknoton / Uđi u foto-galerijuZastava Evropske unije na ulici u Londonu\nEvropska unija bi trebalo momentalno da ukine Siriji unilateralne sankcije koje narušavaju elementarna ljudska prava. EU je glavni učesnik sirijske blokade čak i uprkos pretnjama povezanim sa pandemijom virusa korona, saopštilo je Ministarstvo inostranih poslova Sirije.\n„Sirija, čiji je narod stradao zbog tih sankcija, pridružuje se zemljama i organizacijama koje dokazuju značaj ukidanja nezakonitih sankcija i bilo kojih sankcija, uključujući i bankarske transfere koje su SAD i EU nametnule iz političkih razloga, uz nedopustivo kršenje međunarodnog prava i lišavanje elementarnih ljudskih prava“, navodi se u saopštenju Ministarstva.\nSirijsko Ministarstvo navelo je da su izjave brojnih odgovornih lidera EU o pozivu na delimično ukidanje unilateralnih sankcija Siriji – i dalje pod „političkim ključem“.\n„Sirija ističe da takve izjave neće osloboditi odgovornosti predstavnike vlasti EU da sankcijama spreče mogućnost da se pripremi medicinska infrastruktura za borbu protiv virusa korona“, navedeno je u saopštenju.\nIstovremeno, Damask je pozvao zemlje koje poštuju ljudska prava da odustanu od takve sankcione politike i pridruže se „međunarodnoj porodici“ u sveopštoj težnji da se reše pandemije, koja je već odnela desetine hiljada života.\nZahtev Sirije za ukidanje sankcija ranije je podržala Rusija, jer širenje virusa korona u Siriji može dovesti do katastrofe, izjavio je član odbora Državne dume Rusije za međunarodna pitanja Sergej Železnjak.\nInicijativa Rusije za ukidanje sankcija\nRusija je nedavno predložila Generalnoj skupštini da usvoji Deklaraciju o solidarnosti u borbi protiv virusa korona. U tom dokumentu se ističe glavna ulogu Svetske zdravstvene organizacije u borbi protiv pandemije.\nSjedinjene Američke Države, Evropska unija, Velika Britanija, Ukrajina i Gruzija nisu dozvolile Generalnoj skupštini UN da usvoji nacrt ruske rezolucije u koje se poziva na ukidanje jednostranih sankcija koje onemogućavaju zemljama da se bore protiv pandemije virusa korona.\nS tim u vezi, šef komiteta za međunarodne poslove Skupštine Krima Jurij Gempelj izjavio je da su zapadne zemlje koje su blokirale rusku rezoluciju Generalne skupštine UN i koje sprečavaju borbu protiv virusa korona pale na testu političke razumnosti.\nVirusom korona u svetu je zaraženo više od 1,39 miliona osoba, dok je od posledica Kovida-19 preminulo više od 80 hiljada, najnoviji su podaci sajta „Vorldometers“. Od korona virusa se oporavilo više od 298 hiljada ljudi.


Predsjednik Donald Trump saopštava izjavu o priznanju Jerusalema kao prijestolnice Izraela, Bijela kuća, 6. decembar 2017.\nPredsjednik Donald Trump saopštio je da SAD priznaju Jerusalem kao prijestolnicu Izraela.\nOn je rekao da taj čin ne predstavlja ništa drugo već "priznavanje realnosti" i da ne znači odstupanje od snažne rješenosti SAD da pomognu u uspostavljanju mirovnog sporazuma prihvatljivog i za Izraelce i Palestince.\nTrump je također rekao da SAD podržavaju rješenje dvije države ako obje strane pristanu na njega.\nIzrael je suverena država sa pravom da kao svaka druga suverena nacija izabere svoju prijestolnicu, kazao je predsjednik Trump.\n"Priznavanje te činjenice je neophodni uslov za postizanje mira. Kada sam stupio na položaj, obećao sam da ćemo razmotriti svjetske izazove otvorenih očiju i sa veoma osveženim pristupom. Ne možemo da riješimo probleme ponavljajući neuspješne strategije iz prošlosti", rekao je Trump na početku govora.\nU nastavku obraćanja, Trump je kazao: ''Jerusalem je ne samo srce tri velike religije, već je sada i srce jedne od najuspješnijih demokratija na svijetu. U proteklih sedam godina, izraelski narod je sagradio zemlju u kojoj jevreji, muslimani i hrišćani, narodi svih vjera, mogu da slobodno žive i ispovjedaju svoju vjeru u skladu sa svojom savešću i uverenjima."\nPredsjednik je najavio da će njegov potpredsjednik Mike Pence narednih dana posjetiti region.\nTrumpovo najavljeno objavljivanje odluke da će SAD preseliti svoju ambasadu iz Tel Aviva u Jerusalem izazvalo je negativne reakcije arapskih i muslimanskih država, koje smatraju da bi odluka mogla da rasplamsa tenzije u regionu i uništi američke napore da se postigne arapsko-izraelski mirovni sporazum.\nTrump je uoči govora rekao da je taj potez "trebalo davno preduzeti". Palestinci su pozvali na "tri dana gnjeva" u znak protesta zbog plana predsjednika Trumpa.\nPalestinski demonstranti spaljuju zastave Izraela i SAD na protestima u gradu Gazi.\nReagovanja na potez SAD\nIranski predsjednik Hassan Rouhan osudio je Trumpovu odluku kao "pogrešnu, nelegitimnu, provokativnu i veoma opasnu". Rekao je da "Iran neće tolerisati narušavanje islamskih svetinja" i dodao da "muslimani moraju da se ujedine protiv ove velike zavjere".\nPapa Franjo izrazio je "duboku zabrinutost" zbog poteza američkog predsjednika, dok je Turska sazvala sastanak Organizacije za islamsku saradnju kako bi se koordinisao odgovor.\nIzraelski premijer Benjamin Netanyahu nije pomenuo to pitanje u javnosti u srijedu.\nBritanski šef diplomatije saopštio je da njegova zemlja ne planira da preseli svoju ambasadu iz Tel Aviva.\n"Zabrinuti smo zbog izvještaja koje smo čuli, jer smatramo da Jerusalem očigledno treba da bude dio konačnog rješenja između Izraelaca i Palestinaca - dogovorenog rješenja koje želimo da vidimo", kazao je Boris Jonhson.\nBijela kuća je saopštila da predsjednik "samo priznaje historijsku i savremenu realnost."\nAmerički državni sekretar Rex Tillerson izjavio je da SAD i dalje vjeruju da "postoji dobra prilika za mir" između Izraela i Palestinaca, dok se predsjednik Trump sprema da objavi kontroverznu odluku da SAD priznaju Jerusalem kao prijestolnicu Izraela.\nU Briselu, Tillerson je izjavio da je Trump "veoma predan bliskoistočnom mirovnom procesu".\n"On ima svoj tim koji radi veoma vrijedno na tome", dodao je najviši američki diplomata.\nUoči svog saopštenja, predsjednik Trump telefonom je nazvao petoricu bliskoistočnih lidera da bi ih obavijestio o svojoj odluci - izraelskog premijera Netanjahua, palestinskog lidera Mahmouda Abbasa i još trojicu regionalnih lidera.\nU saopštenju Bijele kuće se ne navodi mnogo detalja o razgovorima. Kako se kaže "lideri su takođe razmotrili potencijalne odluke u pogledu Jerusalema". Dodaje se da je Trump ponovio da je privržen nastavku izraelsko-palestinskih mirovnih pregovora i naglasio značaj podrške tim pregovorima.\nZvaničnici Bijele kuće saopštili su u utorak popodne da Trump uviđa da je Jerusalem ne samo historijska prijestolnica jevrejskog naroda već i sjedište izraelske vlade od osnivanja modernog Izraela 1948. godine.\nIzraelski graničar čuva američku ambasadu u Tel Avivu. (Arhivski snimak od 17. marta 2003.)\nPlanovi za transfer\nZvaničnici kažu da će predsjednik tražiti od State Departmenta da počne da pravi planove za premještaj američke ambasade iz Tel Aviva u Jerusalem. Kako se navodi, proces bi mogao da traje godinama dok se ne pronađe odgovarajuća lokacija, obezbjedi finansiranje i sagradi nova zgrada. Do tada, Trump će potpisati uobičajeni dokument kojim se odlaže relokacija.\nPo zakonu koji je 1995. godine potpisao predsjednik Bill Clinton, ambasada mora da se premjesti u Jerusalem osim ako predsjednik na svakih šest mjeseci ne potpiše dokument u kojem se ističe da bi premještaj ambasade ugrozio američku nacionalnu bezbjednost. Svaki predsjednik od Clintona je potpisivao taj dokument, uključujući i Trumpa.\n"SAD zakupljuju parče zemljišta u Zapadnom Jerusalemu po cijeni od jednog dolara godišnje", podsjeća profesor historije Michael Fischbach. "Međutim, ne samo što bi moralo da dođe do velike gradnje već i do premještanja ljudi, objekata i opreme iz Tel Aviva", dodao je profesor.\nDennis Ross bio je ključni američki čovjek u bliskoistočnom mirovnom procesu pod administracijama trojice predsjednika, i sarađivao sa Izraelcima i Palestincima u postizanju Prelaznog dogovora 1995. godine. On je izjavio da Trump, po svemu sudeći, ostavlja dosta prostora za manevar i Izraelcima i Arapima u novim, izmijenjenim okolnostima.\n"Veoma je važno da predsjednik stvori dosta mogućnosti za koje naši prijatelji mogu da se uhvate i kažu - suštinski ovo ne mijenja mogućnost Palestinaca, Arapa koji Jerusalem ne vide samo kao palestinsko već i kao regionalno pitanje, da njihovi stavov, zabrinutosti i aspiracije i dalje budu dio procesa pregovora, i to ovim nije eliminisano", kazao je Ross. "Po meni je to ključna stvar", dodao je.\nNeki zvaničnici u Washingtonu izrazili su zabrinutost zbog mogućnosti za dođe do nasilne reakcije protiv Izraela i američkih interesa u regionu.\nNa pitanje da li se sekretar Tillerson "slaže" sa odlukom koja bi mogla da američke građane i vojnike na Bliskom istoku dovede u opasnost, portparolka State Departmenta izjavila je da je sekretar "jasno predočio svoj stav Bijeloj kući, kao i Sekretarijatu za odbranu. Međutim, u krajnjoj liniji to je predsjednikova odluka", navela je ona.\nAmerički generalni konzulat ograničio je američkim vladinim radnicima i njihovim porodicama lična putovanja u stari grad Jerusalema i Zapadnu Obalu u srijedu, zbog mogućnosti izbijanja demonstracija.\nAmeričkim ambasadama širom svijeta naređeno je da pojačaju mjere bezbjednosti.


26-11-2021 19:58 Svet Planeta\nDoktor Đovani Minijelo (60), ginekolog iz Barija, bio je meta tajnog TV istraživanja emisije "Le Lene", nakon što je jedna Italijanka Ana Marija (33) prijavila da joj je Minijelo nudio da je "izleči seksom". Ana Marija je rekla da je otišla na konsultacije kod ginekologa jer nije mogla da zatrudni, a on joj je rekao da je to zbog toga što ima HPV virus, uprkos negativnom papa testu.\n"Spasio sam mnogo žena od kancera. Sve sa kojima sam imao kontakt su nakon toga bile negative", navodno joj je rekao Đovani. Ali, Italijanka je odlučila da kontaktira istraživački TV program gde je ispričala šta joj se dogodilo i dodala da joj je ginekolog neprimerno dodirivao grudi uz komentar da "voli žene sa malim grudima".\nTo je bio samo početak raskrinkavanja doktora prevaranta. Novinarska ekipa je angažovala glumica koja je otišla na pregled kod Minijela i predstavila se kao pacijentkinja.\nOni su onda poslali kod njega na pregled glumicu koja se predstavila kao pacijentkinja. I njoj je rekao da ima "bele tačke" na grliću materice što znači da ima HPV, a onda je i njoj ponudio da ima seks sa njim. Kao "medicinski razlog" ovakvog predloga, naveo je da seks s nekim poput njega ko je vakcinisan može da joj pruži imunitet. Glumica je pristala da se nađe s njim u hotelskoj sobi, gde ju je dok su se skidali uveravao da će biti oslobođena od virusa nakon što spava s njim.\nKada ga je pitala za zaštitu tokom seksa, Minijelo joj je rekao da bi kondom sprečio da prodru njegova antitela, pa da bi ceo "tretman" onda bio besmislen. Ali, u momentu kada je doktor legao na krevet misleći da će imati seks sa "pacijentkinjom", novinarka je ušla u sobu i iznenadila ga, a on joj je rekao da radi sve ovo "zbog istraživanja i ljudi koje je spasao".\nKasnije je putem svog advokata poručio: "Uspešno sam izlečio na stotine žena u proteklih 40 godina. Samo samo predložio alternativni tretman koji je prethodno pokazivao rezultate", rekao je on i dodao da nikada nije prisiljavao žene da imaju seks sa njim.\nNakon što je buknula vest o ovome, ali i snimak cele tajne akcije novinara, još 15 žena je policiji prijavilo da su i one bile žrtve doktora i njegovog "magičnog leka", a tužilac iz Barija je pokrenuo istragu.


Kažu da "Energoinvest ne želi da dostavi fakturu Gazprom Exporta i time onemogućava BH-Gas da izvršava obaveze kako je izvršavao posljednje 23 godine"\nBH Gas smatra da saopćenje Eneregoinvesta ne odgovara istini te navodi da če BH-Gas u roku od 30 sekundi nakon prijema ruske fakture od Energoinvesta izmiriti obaveze prema Gazprom exportu i time će biti otklonjene bilo kakve prijetnje za redovno snabdijevanje potrošača prirodnim gasom.\n– Jedina neplaćena faktura je za mart mjesec i dospjela je za plaćanje prije pet dana. Energoinvest svjesno zanemaruje činjenicu da je BH-Gas predložio i prelazno rješenje koje je Energoinvest odbio. BH-Gas dosljedno provodi politiku Vlade FBiH i Energoinvest dezavuiše Vladu FBiH što može imati negativnih finansijskih poljedica u čemu BH-Gas ne želi niti da slučajno učestvuje – saopćio je BH-Gas.\nKažu da “Energoinvest ne želi da dostavi fakturu Gazprom Exporta i time onemogućava BH-Gas da izvršava obaveze kako je izvršavao posljednje 23 godine”.\n– Ovo je pravno nasilje koje provodi Energoinvest i ovim želi dovesti u talačku krizu građane i privredu FBiH kako bi izdejstovao preuzimanje potrošača BH-Gasa i time doveo BH-Gas u situaciju da ne može realizovati strateške projekte FBiH, a posebno Južnu interkonekciju.Energoinvest želi da Turski tok bude jedini pravac snabdijevanja, a ruski gas jedini gas koji će FBiH kupovati, a za tu realizaciju Južna interkonekcija postaje smetnja. Mjesecima smo upozoravali da će scenario prelaska na Turski tok biti upravo ovakav i da će Energoinvest samoinicijativnim prelaskom na taj pravac ostaviti sve ugovore sa pravca Beregovo. Sada imamo situaciju da su mađarski transporter FGSZ i srbijanski transporter Transportgas Srbija dostavili opomene za plaćanje transportnih troškova i to za ugovore koje je Energoinvest trebao raskinuti – saopćio je BH-Gas.\nEnergoinvest i pojedinci, kako se navodi, prisiljavaju BH-Gas da čini nešto što niti jednim dokumentom nije propisano i jasno im je saopćeno da takav vid pritiska neće proći, a BH-Gas će fakturu Gazpromu izmiriti za 30 sekundi samo da Energoinvest dostavi tu fakturu, ali ne žele.\n– BH-Gas nikad nije zaustavljao plaćanja prema Gazpromu niti su se ta plaćanja dovodila u pitanje, ali mi ne možemo platiti ako Energoinvest ne želi da nam dostavi Gazpromovu fakturu kako je to rađeno protekle 23 godine. Žele da BH-Gas postupa protivno zakonskim propisima i da se odrekne svih razvojnih projekata koje znače diversifikaciju izvora snabdijevanja – saopćio je BH-Gas.\nBH-Gas moli sve institucije za srpovedbu zakona da se uključe u ovaj problem jer je “na djelu pravno nasilje koje je prouzrokovano samoinicijativnim prelaskom Energoinvesta na turski tok i to protivno odlukama Vlade da obje kompanije ostanu na pravcu snadbijevanja Beregovo -BiH i to do 2023. godine. BH-Gas posjeduje svu dokumentaciju po osnovu pritisaka na ovu kompaniju kao i ostale dokaze na kojim se vide osobe koje su u pozadini ovog pritiska, navodi se u saopćenju BH-Gasa.\nBH-Gas je izvršio uplatu sredstava


Neško "vadi kestenje iz vatre" - Sportske.net\nFudbalski trener Neško Milovanović preuzeo je danas ekipu Novog Pazara koju će predvoditi u nastavku sezone u Prvoj ligi Srbije.\nPala zabrana, Novi Pazar može da registruje pojačanjaPazarci počeli pripreme: ''Sve zavisi od UPPR-a''PLS - Odloženo zbog snega!PLS - Nova smena na čelu tabele, remi u derbiju kolaČudo u Prvoj ligi - Radnički "petardirao" Pazar, četiri gola posle kornera!\nBivši trener kragujevačkog Radničkog i Radnika iz Surdulice Neško Milovanović (44) preuzeo je u petak prvoligaša iz Novog Pazara.\n"Svi znamo da je bilo mnogo problema, ali ljudi iz kluba i gradonačelnik (Nihat Biševac) dali su sve od sebe da se ukine zabrana registracije novih igrača. Ne obećavam ništa, ali do plej-auta ima osam kola i probaćemo da osvojimo što više bodova", rekao je Milovanović.\nOn je predvodio Novi Pazar tokom poslednjih šest kola superligaškog plej-auta u sezoni 2016/17, kada je klub ispao iz elitnog takmičenja.\n"Žao mi je što se to dogodilo, ali nije bila moja krivica. Nadam se da će publika da se vrati na stadion i da će svi uživati u lepom fudbalu. Nikada se nisam plašio izazova i borićemo se dok postoji nada", naveo je 44-godišnji Milovanović.\nNovopazarci su ranije danas angažovali igrače odbrane Omegu Robertsa, Ervina Kačara i Adnana Islamovića, dok ranije najavljeni dolazak defanzivca Lazara Obradovića, ipak, nije realizovan.\nPazarski dres u nastavku sezone nosiće i fudbaleri sredine terena Irfan Vusljanin, Nemanja Petrov, Miodrag Milenković, Edin Selimović i Dino Šarac, te napadači Aleksandar Milić i Dženan Plojović.


Podmukli znakovi da se u vašem telu razvija rak: Ako primetite neke od ovih simptoma hitno kod lekara\nRak koji počinje da se razvija u crevima je vrlo podmukla bolest koja na samom početku ne daje gotovo nikakve simptome.\nKrv u stolici prvi je jasan simptom raka debelog creva, a drugi simptomi mogu vrlo lako da se previde. Ipak, ako primetite neke od sledećih znakova odmah se javite lekaru:\nAnemija, nedostatak gvožđa može da bude znak da negde gubite krv. Ako je muškarac anemičan to vrlo lako može da se poveže s rakom debelog creva jer muškarci nemaju mesečno krvarenje kao žene.\nJoš jedna nuspojava unutrašnjeg krvarenja je nedostatak vazduha.Kod gubitka krvi smanjuje se sposobnost krvi da prenosi kiseonik, zbog čega osećate kratak dah.\nUkoliko neko vreme osećate nadutost i grčeve to može da bude simprom raka debelog creva. Ako osećate bol u desnoj strani stomaka to može da bude znak kasnije faze bolesti koja se proširila na jetru.\n*FOTO / ilustracija: Profimedia/Wavebreak\nPovremeni zatvor ne treba da vas brine, ali ako postane ozbiljno i dugotrajno, to bi moglo da znači rak debelog creva.Posavetujte sa sa lekarom ako već duže vreme imate zatvor.\nOblik stolice može da otkrije razlog za uzbunu. Ako je vaša stolica uska to može da ukazuje na ograničenje debelog creva koje je uzrokovano polipom. Stalna retka stolica može da bude jedan od simptoma raka debelog creva.\nStolica čudne boje\nTamna boja stolice može da ukazuje na to da u vašem izmetu ima krvi pa je najbolje da se javite lekaru na pregled.\nOpšte preporuke su da ljudi koji imaju genetsku predispoziciju za razvijanje raka debelog creva, ali i oni koji nemaju, od 35 godine rade jednom godišnje analizu stolice na okultno krvarenje a po potrebi i kolonoskopiju.


AMBASADA SAD: Teško shvatiti da niko nije osuđen na zatvor!? - Radio Košava\nAMBASADA SAD: Teško shvatiti da niko nije osuđen na zatvor!?\nAmbasada SAD u Beogradu navela je u saopštenju, reagujući na izricanje presude optuženima za paljenje njihove zgrade (2008. godine), da je "teško shvatiti" da je ishod devetogodišnjeg procesa da nijedan optuženi nije osuđen na zatvorsku kaznu.\nKako su istakli, podržavaju vladavinu prava i istovremeno traže da pravda bude zadovoljena u ovom slučaju.\n"Primili smo na znanje presudu koju je danas doneo Viši sud u Beogradu".\nPodsećaju da je, prema međunarodnom pravu, zemlja domaćin odgovorna da štiti strana diplomatska predstavništva i istovremeno navode da se srpska policija (2008. godine) povukla sa svojih uobičajenih punktova u blizini Ambasade SAD, samo nekoliko trenutaka pre napada.\n"Oni koji su odgovorni za taj korak nikada nisu za to odgovarali, i napominjemo da se još uvek ne postupa po slučaju koji je "Tužilaštvo" podnelo protiv pet optuženih policijskih oficira u maju", ističe se u reagovanju Ambasade SAD.\nU slučaju paljenja ambasade SAD u Beogradu, Dejan Vučković, Dragan Marinkov, Marko Novitović osuđeni su na šest meseci uslovno, s rokom provere od dve godine.\nMilan Tomas je osuđen na pet meseci, takođe s rokom provere od dve godine, dok su preostali oslobođeni zbog nedostatka dokaza.\nPresuda optuženima za paljenje zgrade Ambasade SAD u Beogradu (2008. godine) posle protesta "Kosovo je Srbija", izrečena je danas u "Višem sudu" u Beogradu.\nSedmorica optuženih su se teretila da su ispred tadašnje zgrade Ambasade SAD u ulici Kneza Miloša, u centru Beograda, izazvali opasnost za život ljudi i imovinu, pošto su posle mitinga organizovano došli i gađali zgradu kamenicama, bakljama i drugim predmetima, i izazvali požar.\nOslobođeni optužbe su Đorđe Tomin, Nikola Kosanović, Filip Backović. Svi su, uključujući i osuđene, tokom suđenja istakli da nisu krivi i da očekuju oslobađajuću presudu.\nOni su na prvom suđenju bili osuđeni na uslovne kazne od šest do (10 meseci) zatvora, ali je "Apelacioni sud" poništio taj deo presude "jer je izreka presude nerazumljiva i protivrečna sama sebi".\nIzvor: TV N1 / Foto: Tanjug.rs - Dragana Kujundžić\nOtkrivanje afere TRGOVINA SMRĆU uništilo je život lekara, PAKAO JE PROŠAO I NJEGOV SIN\nKada je raskrinkao korupcionaški osinjak u "Hitnoj pomoći", dr. Borko Josifovski verovatno nije ni slutio da će umesto pohvala za savesnost dobiti dugogodišnje pretnje po život i otkaz.Moralnu satisfakciju, ne ...


DRUŽENjE I ISPRAĆAJ STARE GODINE – Udruženje distrofičara južnobački okrug\nDRUŽENjE I ISPRAĆAJ STARE GODINE\nZimski raspust, novogodišnje i božićne praznike iskoristili smo da i ove godine organizujemo tradicionalno prednovogodišnje druženje i u četvrtak 29. decembra podelimo novogodišnje paketiće našim mališanima – najmlađim članovima Udruženja.\nHumanost pojedinih organizacija, preduzeća i pojedinaca su još jednom pokazali da dečiji osmeh i radost nemaju cenu, što se najbolje može videti na licima mališana onog trenutka kada im Deda Mraz pokloni paketić. Razdragana dečija lica i njihovi osmesi su i ovog puta krasili celokupan događaj čiju su organizaciju pomogli mnogi kojima se ovom prilikom zahvaljujemo, a priliku da uživaju u druženju imali su i mnogobrojni malo „stariji“ – koji su takođe dobili skromne poklone – kalendare za narednu godinu.\nKako vreme brzo primiče, tako se kao po automatizmu sabiraju utisci iz prethodne godine, razmišljamo šta smo planirali, a šta uradili, šta se sve značajno izdešavalo i šta bi smo voleli da veselim bojama ucrtamo na novom kalendaru. Iako je Nova godina na neki način veštačka tvorevina, ona svakako simbolizuje novi početak. Ideja da na bilo koji način možemo nešto početi ponovo može da ulije pozitivnu energiju i bude veliki podsticaj da neke stvari u životu zaista promenimo.\nŠto se novogodišnjih želja tiče, čini se da je spisak manje-više uvek isti. Zdravlje je na stabilnoj prvoj poziciji, za petama joj je ljubav, zatim slede sreća i uspeh koji se protežu na sva druga životna polja… I to zapravo nisu samo novogodišnje želje, već univerzalne, opšte, čijim bi ispunjenjem život na neki način bio potpun.\nŽelje su nam važne, one su nam neka vrsta ciljeva koji su nam u životu neophodni i daju mu smisao, one su pokretači, vuku nas napred, samo je važno dobro ih smestiti unutar granica naših mogućnosti.\nPodeliti sreću sa drugima je nešto zaista najleše u životu čoveka.\nPrevious OBELEŽEN DAN OSOBA SA INVALIDITETOM-2017\nNext Stigao “Zeka” i za naše drugare – 04.04.2018.god.


Umetnički performans "Žena kroz reči i zvuke", sutra u PKC "Akvarijus"\nNevladina organizacija "Žensko pravo" i Privatni kulturni centar "Akvarijus", organizuju umetnički performans "Žena kroz reči i zvuke", koji će se održati 8. marta 2022. god. u 18:00 časova, u galeriji Akvarijus u Severnoj Mitrovici.\nCilj ovog događaja je da se proslave feministička dostignuća i naglasi borba žena u današnjem svetu. Kroz istoriju, žene su izražavale svoje borbe i trijumfe kroz pisanje. Njihova svedočenja su večni podsetnik na to da su upornošću žena obezbeđena prava koja danas imamo, ali i na to da da moramo da nastavimo da težimo rodnoj ravnopravnosti. Umetnici Tringa Sadiku (gitara) i Hisnije Ljatifaj (flauta) izvešće kompozicije klasične muzike. Istovremeno, Ivana Petronić i Mevljude Skuroši čitaće na srpskom i albanskom jeziku pisana svedočanstva izražena u poeziji, pismima i knjigama poznatih svetskih feministkinja.\nDogađaj je podržan od strane Misije EULEX-a na Kosovu.\n"Organizujemo umetnički performans, gde će mlade devojke čitati feminističku poeziju i svirati, a tematika je podsećanje na istorijski značaj i borbu za prava žene. Druženje sa ženama iz svih sfera kulturnog i umetničkog života našeg grada organizjujemo u saradnji sa PKC "Akvarijus" u prostorijama galerije i tamo će se čuti glas obične ali savremene žene”, rekla je za program Radija Kosovska Mitrovica aktivistkinja NVO", Žensko pravo Tijana Simić Lavali.


Dan Republike proslavljen koncertom na gradskom trgu – Radio Feniks\nRaF 10/01/2019 Dan Republike proslavljen koncertom na gradskom trgu2019-01-10T13:49:47+02:00 KD INFO\n“Republika Srpska je trajna kategorija i demokratsko društvo u kojem jednaka prava imaju svi građani bez obzira na nacionalnu ili bilo kakvu drugu pripadnost”, rekao je Reljić novinarima.\nČestitajući građanima Dan Republike Srpske, frontmen grupe “Riblja Čorba” Bora Đorđević izjavio je da je neophodno da Republika Srpska postoji, bez obzira na sve otpore, kao i da traje njeno bratstvo sa Srbijom.\n“Ne bavim se politikom, ali ću reći da su to poslednje oaze, jedine dvije zemlje koje još naginju Rusiji. To je trn u oku celom svetu”, rekao je Đorđević.\n“Ovde sam u Kozarskoj Dubici zato što volim ovaj grad u kojem žive dobri ljudi”, rekao je Đorđević, koji je zahvalio mnogim ljudima koji su pomogli u osnivanju i opremanju prihvatilišta, za koje je zemljište na korištenje dodijelila opština.\n« Srpske antologijske face: Ko su zapravo bili Ludi Nasta, Dragička, Radio Mileva…\nAK Kozarska Dubica nastupio na “Trčimo za Srpsku” »


Poslednji okršaj Betmena i Džokera u stripu\nKultura Autor:Matija Jovandić28. jun. 202014:48\n"Džokerov rat" naziv je 95. epizode stripa o Betmenu koja bi trebalo da se pojavi 21. jula, a izdavač je najavljuje kao "poslednji okršaj" između Mračnog viteza i Klovna princa zločina.\n„Uvek je sve vodilo ka ovome. Klovn princ zločina i Mračni vitez srešće se oči u oči poslednji put. Džoker nikada ranije nije hteo da pobedi, nije želeo da se ikada završi njegova bitka sa Betmenom, ali je sada motivisan da to uradi. On je to svakako odlučio i ovo će biti poslednje poglavlje u toj priči“, saopšteno je iz „DC komiksa“, a prenosi portal „Gejms rejdar“, uz ocenu da ta kompanija ovim izdanjem stavlja sve na kocku.\nMajkl Kiton u pregovorima da ponovo igra Betmena\nEpizodu „Džokerov rat“ su po scenariju Džejmsa Tajniona crtali Horhe Himenez i Tomi Mori, a prema prvim predstavljenim stranicama pojaviće se reference na „znak Zoroa“ koji se pojavio u „Povratku Mračnog viteza“ Frenka Milera, kao na bioskop u kom je mladi Brus Vejn otišao sa roditeljima u večeri kada su oni ubijeni.\nBetmen bi trebalo ponovo da se pojavi i na filmskom platnu sledeće godine, nezavisno od kompanije „DC komiks“, u ostvarenju „Betmen“ Meta Rivsa sa Roberom Patisonom u naslovnoj ulozi, a nedavno se pronela i informacija da Majkl Kiton, Betmen iz serijala Time Bartona snimljenog devedesetih godina, pregovara o tome da se ponovo pojavi kao Brus Vejn.\nFilm koji će vas oduvati: Pretpremijera "Dine" u sredu u Kombank dvorani\nIntervju Haris Pašović: Prvi čin smo igrali u SFRJ, drugi u raspadnutoj zemlji\nVIDEO Privedeni članovi Narodne stranke, uhvatili SNS sa kapilarnim glasovima\nVIDEO Privedeni članovi Narodne stranke, uhvatili SNS sa 13:35\nReklama za kafu koja je sramota Balkana 17. okt. 2021


Izvesna privredna saradnja sa privrednicima iz Trsta | M novine Sremski informativni portal\nM novine Sremski informativni portal > Ekonomija > Izvesna privredna saradnja sa privrednicima iz Trsta\nDelegacija Opštine Inđija predvođena predsednikom Vladimirom Gakom boravila je prošle nedelje u Trstu. Tokom trodnevne posete, prvi čovek Opštine se sastao sa gradonačelnikom tog italijanskog grada Robertom Dipjacom, ali i sa nekoliko privrednika koji su zainteresovani za ulaganje u Inđiju. Dipjaca je najpre upoznao goste sa privrednim potencijalima Trsta, a zatim i sa najvažnijim projektom koji se trenutno realizuje, a to je izgradnja nove luke na površini od 60 hektara. Time će Trst postati najveća trgovačka luka u Italiji, istakao je Dipjaca.\nS druge strane, Gak je domaćinima govorio o lokalnoj privredi, istakavši da je snažan ekonomski razvoj Inđije uslovljen ulaganjem lokalne samouprave u industrijske zone i dolaskom velikog broja investitora. Gak je japansku kompaniju „Toyo Tires“ istakao kao najznačajniju i najveću investiciju u istoriji Inđije.\n– Napravili smo dobru polaznu osnovu i saradnju sa Gradom Trstom, koji je veoma interesantan celoj Srbiji i našoj opštini. Povezuje nas privreda ali i podatak da u tom gradu danas živi više od 15 hiljada Srba. Očekujemo uskoro uzvratnu posetu i tada ćemo zvanično potpisati protokol o saradnji- istakao je Gak nakon dolaska iz Italije.\nTokom posete Trstu, delegacija Opštine je posetila kompaniju „Step Impianti“ sa čijim predstavnicima je razgovarano o potencijalnoj saradnji. Takođe, predsednik Vladimir Gak upoznao je vlasnika kompanije „Pompea Tria“ o prednostima investiranja u Inđiju, istakavši odličan geografski položaj, uređenu industrijsku zonu i prolazak važnih međunarodnih saobraćajnih koridora.\n– Obišli smo nekoliko ozbiljnih kompanija i razgovarali sa njihovim predstavnicima o mogućoj privrednoj saradnji. Nije lako privući investiciju. Mi smo napravili dobru polaznu osnovu i već sledećeg meseca očekujemo nastavak razgovora o potencijalnom ulaganju kompanije „Step Impianti“ koja je, inače, lider u proizvodnji i inovacijama u elektroenergetskom sektoru.


03.06.2021 u 08:54\nSputnjik V proizveden u Srbiji biće namenjen uglavnom domaćem tržištu\nVakcina „sputnjik V” koja će se proizvoditi u Srbiji, namenjena je prevashodno za domaće tržište, izjavio je danas Nenad Popović, ministar zadužen u Vladi Srbije za inovacije i tehnološki razvoj. „Ali, naravno, Srbija će pomagati svima u regionu za početak, ali i drugima u svetu”, kazao je Popović za Radio-televiziju Srbije (RTS), prenela je Beta. Popović koji je u Rusiji, rekao je da će danas u Beograd stići supstanca za proizvodnju te vakcine, a proizvodnja koja bi trebalo da počne sutra. „Transportuju se u specijalnim kontejnerima na temperaturi od dva do osam stepeni Celzijusa, a po dolasku na aerodrom 'Surčin' ići će na Institut 'Torlak'. Tamo je sve spremno za proizvodnju”, istakao je on. Popović je naveo će u Srbiji u narednih šest meseci biti proizvedena četiri miliona doza\n02.06.2021 u 17:23\nEfikasnost Sputnjika Ve veća od 96 odsto\nMOSKVA – Efikasnost ruske vakcine protiv koronavirusa Sputnjik Ve, iznosi više od 96 odsto, saopštio je danas ruski ministar zdravlja Mihail Muraško. On je na Međunarodnom ekonomskom forumu u Sankt Peterburgu podsetio da je Sputnjik Ve do sada registrovan u 66 zemalja, u kojima ukupan broj stanovnika prelazi 3,2 milijarde, prenosi Tas s. Zamenik ministra zdravlja Sergej Glagoljev izrazio je nadu da će Evropska agencija za lekove (EMA) i Svetska zdravstvena organizacija odobriti Sputnjik Ve za upotrebu u narednim mesecima, javlja Tanjug. On je podsetio da su predstavnici tih organizacija posetili Rusiju i sproveli inspekciju proizvodnih objekata. Istakao je da je u poslednjih godinu dana Rusija bila u stalnoj komunikaciji sa SZO i EMA tokom svih faza pred odobravanje vakcine.\nU petak počinje proizvodnja Sputnjika Ve na Torlaku\nProizvodnja ruske vakcine protiv koronavirusa Sputnjik Ve na Torlaku počeće u petak, 4. juna, najavio je danas ministar bez portfelja zadužen za inovacije i tehnološki razvoj Nenad Popović. On je na svom Tviter nalogu naveo da će svečanoj ceremoniji povodom početka proizvodnje Sputnjika V učestvovati visoki državni zvaničnici Rusije i Srbije, javlja Tanjug. Ruski nacionalni institut za epidemiologiju i mikrobiologiju „Gamaleja” potvrdio je 19. maja kvalitet vakcine proizvedene na „Torlaku” i odobrio da se u budućnosti u ovom srpskom institutu proizvodi vakcina Sputnjik Ve. Srbija će tako postati prva zemlja u Evropi koja proizvodi tu vakcinu.\n28.05.2021 u 18:35\nSputnjik V najbezbedniji među vakcinama primenjenim u Srbiji\nRuski fond za direktna ulaganja (RDIF) objavio je danas da su najnoviji zvanični podaci o vakcinaciji u Srbiji potvrdili da je ruska vakcina Sputnjik V protiv korona virusa najbezbednija među vakcinama koje se u Srbiji primenjuju, prenela je ruska ambasada u Beogradu. Podaci potvrđuju da Sputnjik V ima najviši profil bezbednosti - nema zabeleženih ozbiljnih nuspojava vezanih za vakcinaciju, nema prijavljenih smrtnih slučajeva vezanih za vakcinaciju, i nema primećenih slučajeva tromboze posle vakcinacije. Kako se navodi, Sputnjik V je pomogao Srbiji da postane evropski lider u vakcinacijama protiv kovida. Srbija je do sada, dodaje se, potpuno vakcinisala sa raznim vakcinama uključenim u njen program više od četvrtine stanovnika, odnosno 28 odsto, što je dvostruko više nego prosek u


Promovisana knjiga “Ćirilicom pišem” - Glas Srpske\nSrna 24.05.2022 21:16\nBIJELjIN - Knjiga Željke Mlađenović “Ćirilicom pišem” predstavlja svojevrsni priručnik o tome kakvu brigu treba posvetiti maternjem jeziku i pismu i trebalo bi da je ima svaki učenik osnovne i srednje škole, poručeno je sa večerašnje promocije ovog djela u bijeljinskoj Narodnoj biblioteci “Filip Višnjić”.\n“Pišem radove u oblasti književnosti i jezika i pokušala sam da predstavim istorijski presjek događaja vezanih za ćirilicu. Pokazala sam i kako mi danas, svjesno i nesvjesno, uništavamo ćirilicu jer je zapostavljamo zbog uticaja stranih jezika i društvenih mreža”, izjavila je Mlađenovićeva novinarima.\n“Svi zajedno treba da istrajemo u borbi za očuvanje našeg jezika kao neodvojivog dijela nacionalnog identiteta”, rekla je Mlađenovićeva, koja je nastavnik srpskog jezika u Osnovnoj školi “Sveti Sava” u Bijeljini.\n“Željka je napravila pitak tekst, sa naučnom podlogom, koji bi trebao da bude pri ruci svakom osnovcu i srednjoškolcu. Popularizacija ćirilice je veoma važna i u ovoj knjizi je pokazano kako se to radi”, rekla je Đurkovićeva.


Pravo na sticanje udela u firmi će zakonom postati novi finansijski instrument, koji će biti regulisan novim pravnim institutom - rezervisanjem sopstvenog udela. Taj finansijski instrument će omogućiti sticanje udela u firmi određenog datuma i po određenoj ceni. Ovakav upis vlasništva neće biti podložan poreskim ili brokerskim nametima.\nDržava ovim izmenama želi da dodatno podstakne IT industriju i startape, s obzirom na to da takve firme privredna društva raspolažu ograničenim sredstvima u početnoj fazi poslovanja, pa samim tim nisu u mogućnosti da kvalitetnom kadru daju velike plate.\n"S druge strane, ova društva imaju veliki potencijal brzog rasta, a s tim u vezi i mogućnost da članovi ovog društva ostvare prilično veliki profit u slučaju prodaje vlasničkog udela koji je stečen za relativno mali novac u početnoj fazi poslovanja", navodi se u obrazloženju zakona.\nPrema najavljenim izmenama Zakona o privrednim društvima, procenat učešća svih rezervisanih udela u osvnom kapitalu društva neće moći da bude veći od 40 odsto, a izdavanje prava na sticanje udela će se smatrati javnom ponudom.\nZakon će takođe omogućiti da zaposleni i akcionari učestvuju u raspodeli dobiti, kao i da se procenat sopstvenih akcije koje akcionarsko društvo može raspodeliti zaposlenima i članovima uprave poveća sa 3 na 5 procenata.


Subotica: Manje prihoda u budžetu grada zbog pandemije korona virusa\nU prvih devet meseci u budžet grada Subotice slilo se oko četiri milijarde dinara, od gotovo osam milijardi dinara, kako je prvobitno bilo planirano, što je, kako navodi vlast, rezultat uticaja pandemije korona virusa. Međutim, opozicija smatra da uzrok ovome nije samo situacija sa Kovidom.\nŠef odborničke grupe Srpske napredne stranke (SNS) Veljko Vojnić rekao je na današnjoj sednici Skupštine grada Subotice da su na izvršenje budžeta grada uticale mere Vlade, pre svega četvoromesečna obustava uplate doprinosa na zarade, direktna davanja maloj privredi i pomoć onim ljudima kojima je pomoć bila potrebna.\n„Budžet je u odnosu na planirano ostvaren svega sa pedeset odsto. Jako smo zadovoljni sa time što su u odnosu na prihode rashodi u potpunosti usklađeni, tako da je izvršenje bilo na 98,11 odsto, što se nikada nije desilo do sada u budžetu grada Subotice, od kada on postoji“, rekao je Vojnić.\nDodao je da je grad u potpunosti funkcionisao, da su kapitalne investicije nastavljene, a da je vrlo mali obim investicija obustavljen.\nOdbornik Pokreta za građansku Suboticu (PGS) Miroslav Milojević podsetio je da je projektovani budžet za prošlu godinu bio vrlo ambiciozan, da je posle rađen rebalans na cifru od sedam milijardi, da bi se danas konstatovalo da je ostvarenje toga budžeta negde oko četiri milijarde dinara.\n“Znači, prihodi budžeta su se znatno smanjili i ovaj budžet su održali prihodi sa nivoa Pokrajine i Republike. Naravno da se svi sada pozivaju na to da je u pitanju ova pandemija, da je ona u velikoj meri odgovorna za ovakvo stanje budžeta. Ja bih samo delimično mogao da se složim sa tim. Postojali su problemi iz prethodnog perioda koji su se i dan-danas nastavili, tako da ovaj budžet koji sada imamo je u dosta ozbiljnom problemu, Da li će on uspeti da se uzdigne i da stane na noge, to ćemo videti na sledećem rebalansu i na kraju godine“, smatra Milojević.\nDanas je Skupština usvojila i plan detaljne regulacije za vetro-park “Maestrale ring” na teritoriji grada Subotice.\nDirektor JP za upravljanje putevima, urbanističko planiranje i stanovanje Predrag Radivojević kaže da je reč o prostoru od oko šest hiljada sedamsto hektara, a da će snaga vetro-elektrane biti šesto megavata.\n“Kada bude završena, ta vetroelektrana će proizvoditi preko hiljadu gigavat časova godišnje, što je dovoljno struje za više od dvesta hiljada domaćinstava“, navodi Radivojević.\nDodao je da je ispoštovana sva neophodna procedura i da se jako vodilo računa o zaštiti prirode, kao i da je obavešten o primedbama vezano za odstojanje od hiljadu metara od naseljenog mesta.\n“Naravno, takav jedan standard važi i u Nemačkoj, tako da mislim da je apsolutno prikladan i za Srbiju, imajući u vidu da to nisu gusto naseljena mesta. Ono što će ostati kao trajni benefit za Grad Suboticu, jeste mreža od preko sto kilometara atarskih puteva koja treba da pokrije dopremanje opreme do tih sto trinaest stubnih mesta, odnosno sto trinaest vetrogeneratora“, objašnjava Radivojević.\nPrema njegovim rečima, kada započne izgradnja, između 300 i 400 ljudi će biti većinom iz lokala zaposleno na izgradnji ovog vetro-parka.\nUpišite tekst * 4 × 9 =


Akcioni plan - Blic Online\nNAFTU TROŠIMO KAO PRE PANDEMIJE Tražnja se vraća u normalu, znači li to i skuplje gorivo\n"LJUDI IZ SDS I PDP SRUŠILI MEHANIZAM KOORDINACIJE" Dodik: Usvojili Akcioni plan bez saglasnosti Vlade Srpske, TO NE IDE TAKO\nSrpski član Predsedništva BiH Milorad Dodik istakao je da su ljudi iz SDS i PDP srušili mehanizam koordinacije, te da urušavaju ustavni poredak Republike Srpske i njena ustavna prava da odlučuje o ustavnim pitanjima iz svoje nadležnosti.\nSavet ministara BiH u tehničkom mandatu na telefonskoj sednici održanoj 15. oktobra 2019. usvojio je Akcioni plan za realizaciju prioriteta iz Analitičkog izveštaja Evropske komisije, koji je sastavni deo Mišljenja Komisije o zahtjevu BiH za članstvo u EU, bez saglasnosti Vlade Republike Srpske, navedeno je u saopštenju Ministarstva za evropske integracije i međunarodnu saradnju.\nVlada Srbije usvojila je danas Nacionalni program za suzbijanje sive ekonomije sa Akcionim planom za njegovo sprovođenje za period 2019-2020. godine.\nVlada Republike Srpske za POVEĆANJE zaposlenosti izdvojilo 17 miliona KM\nMinistarka pravde Nela Kuburović danas je sa šefom Delegacije Evropske unije u Srbiji ambasadorom Semom Fabricijem razgovarala o aktivnostima koje je sprovelo Ministarstvo pravde kako bi ispunilo mere definisane u okviru Akcionog plana za Poglavlje 23.\nAko je suditi po objavljenom Akcionom planu Vlade RS, 2018. će biti godina procvata Republike Srpske i uvod u društvo blagostanja.\nSrbija će izvršiti reviziju Akcionog plana za Poglavlje 23 posle čega će biti određeni i novi rokovi za ispunjavanje obaveza u vezi sa tim poglavljem, a ceo "posao" bi trebalo da bude završen do jeseni, rekao je šef Pregovaračkog tima za Poglavlje 23 Čedomir Backović.\nVlada Srbije danas je donela Zaključak o usvajanju Akcionog plana za sprovođenje Nacionalnog programa za suzbijanje sive ekonomije za 2017. godinu sa projekcijom za 2018. godinu, koji predviđa efikasniji nadzor nad tokovima u sivoj ekonomiji.\nMinistarstvo kulture i informisanja obrazovalo je Radnu grupu za izradu radne verzije Strategije razvoja sistema javnog informisanja u Srbiji do 2023. godine, sa Akcionim planom za sprovođenje Strategije.\nSrbija će 2018. godine predstaviti treći izveštaj o stanju ljudskih prava u Srbiji, na osnovu kojeg će se proceniti da li je ispunila obaveze Akcionog plana za Poglavlje 23 (pravosuđe i osnovna prava), rekla je danas advokatica iz Komiteta pravnika za ljudska prava Jukom Katarina Golubović.\nPoboljšani plan zapošljavanja u RS mamiće poslodavce da ponude NOVA RADNA MESTA\nNovi plan zapošljavanja u RS, samo što nije gotov i on je poboljšana verzija prethodnih, tvrde nadležni. Poslodavce će, kažu, mamiti podsticajima za otvaranje i popunjavanje novih radnih mesta.\nUSVOJEN AKCIONI PLAN Novih 107 mera za suzbijanje sive ekonomije\nKoordinaciono telo Vlade Srbije za usmeravanje aktivnosti na suzbijanju sive ekonomije usvojilo je danas novi Akcioni plan koji predviđa povećenje broja mera na smanjenju nelegalne trgovine, neprijavljenog rada i utaje poreza.\nBacković: Akcioni plan za poglavlje 23 napreduje, ali ima jedan veliki "društveni" problem\nAkcioni plan za poglavlje 23 dobro se sprovodi, a u kvalitetu izveštavanja o sprovedenim aktivnostima iz akcionog plana prednjači potpoglavlje koje se bavi pravosuđem, za razliku od potpoglavlja koja se bave osnovnim pravima i borbom protiv korupcije, izjavio je danas pomoćnik ministra pravde Čedomir Backović.\nMiščević: Brisel na proleće ocenjuje napredak u oblasti vladavine prava i pravde\nSrbija će sledeće nedelje Evropskoj komisiji (EK) poslati izveštaje o sprovođenju akcionih planova za poglavlja 23 i 24 (vladavina prava i pravda, sloboda i bezbednost), nakon čega bi Brisel trebalo da oceni dokle se odmaklo u ovim oblastima.\nBrnabić: Do kraja godine Vlada usvaja akcioni plan za IT SEKTOR\nMinistarka za državnu upravu u lokalnu samoupravu Ana Brnabić je izjavila danas da bi vlada do kraja godine trebalo da usvoji akcioni plan za razvoj IT sektora.\nEKSKLUZIVNO Ovaj dokument Vlada je označila kao TOP PRIORITET\nRealizovano oko 80 odsto aktivnosti iz Akcionog plana za nacionalne manjine\nDirektorka Vladine Kancelarije za ljudska i manjinska prva Suzana Paunović izjavila je danas da je skoro 80 odsto aktivnosti iz Akcionog plana za ostvarivanje prava nacionalnih manjina u Srbiji u potpunosti realizovano.\nDRŽAVA IZDVOJILA ČETIRI MILIJARDE Ovo je plan za veće zapošljavanje u narednoj godini\nVlada Srbije izdvojiće četiri milijarde i pedeset miliona dinara za podsticaj zapošljavanja u 2017, što je 700 miliona više nego ove godine.\nOTKRIVAMO Ovo je plan Vlade Srbije za ZAPOŠLJAVANJE\nBrnabić: Neće biti revizije akcionog plana za nacionalne manjine, Srbija šampion u poštovanju manjinskih prava\nNeće biti revizije akcionog plana za nacionalne manjine, koji je inače deo poglavlja 23 u pregovorima za pristupanje EU, izjavila je danas ministarka države uprave i lokalne samouprave Ana Brnabić.\nLideri u UN-u obećali mere protiv antimikrobne rezistencije\nSvetski lideri u Ujedinjenim nacijama (UN) su danas potvrdili posvećenost razvoju nacionalnih akcionih planova za antimikrobnu rezistenciju (AMR) i pokazali do sada nezabeleženo interesovanje za suzbijanje širenja infekcija koje su otporne na antibiotike, saopštili su danas vodeći globalni akteri iz te oblasti.


RB LAJPCIG – Hofenhajm 0:0\n“Kiks” RB Lajpciga koji ih je praktično ostavio bez realnih šansi da mogu da osvoje naslov prvak Bundeslige. Na pet kola pre kraja prvenstva, minhenski Bajern ima čak sedam bodova prednosti, te je gotovo izvesno odlučen šampion Nemačke. “Crveni bikovi” su uspeli da postignu pogodak 95. minutu, ali je nakon signalizacije iz VAR sobe taj gol poništen zbog igranja rukom. Sa druge strane, Hofenhajm je odigrao svoju drugu utakmicu u nizu na kojoj nije viđen nijedan pogodak (nakon duela sa Bajer Leverkuzenom), što je zaista pravi kuriozitet za ovu ekipu.\nBEŠIKTAŠ – Ankaraguču 2:2\nZaista “luda” utakmica u Instanbulu. “Crno-beli” su već petom minutu imali sjajnu priliku da stignu do prednosti, ali nisu uspeli da realiziju jedanaesterac. Ipak, u jednom trenutku imali su i dva gola prednosti, zahvaljujući autogolovima koje je postigao defanzivac gostiju – A.Kulusic. Međutim, Ankaraguču se nije predavao, prvo je u 65. minutu susreta uspeo da prepolovi zaostatak, da bi pogotkom sa bele tačke u sudijskoj nadoknadi uspeli da stignu do boda.\nBENFIKA – Žil Visente 1:2\nPoraz Benfike u ovom kolu označio je i definitivan kraj njihovih nadanja da mogu do kraja sezone da budu konkurentni u borbi za naslov šampiona Portugala. Stoga, do kraja prvenstva lisabonski klub imaće za cilj da zauzme jednu od pozicija koja vode u Ligu Šampiona naredne sezone. “Orlovi” su tako prekinuli svoj niz od sedam vezanih pobeda (gledajući sva takmičenja u kojima su nastupali), dok je Žil Visente osvojio izuzetno važne bodove u borbi za opstanak.\nLEGIJA – Krakovija 0:0\nDrugi meč uzastopno u kojem Legija nije primila, ali nije ni postigla pogodak. Domaćini su bili dominantniji tim na terenu, imali su 2/3 vremena loptu u svom posedu, 19 udaraca ka protivničkom golu, devet kornera, ali i pored inicijative nisu uspeli da stignu do trijumfa. Ipak, i dalje se nalaze na čelu tabele, dok sa druge strane Krakovija ima četiri boda više u odnosu na poslednje mesto na tabeli (koje vodi u niži rang takmičenja).\nSPARTAK MOSKVA – Ufa 0:3\nJoš jedan tim u nizu koji je tokom ovog vikenda “prokockao” svoje šanse da može da stigne do šampionsko trona. Moskovski tim je pretrpeo drugi vezani poraz, te sada zaostaju za prvoplasiranim Zenitom čak osam bodova na samo četiri kola pre kraja prvenstva Rusije. Ufa je pak, zabeležila svoj drugi trijumf u nizu i tako značajno uvećala svoje šanse da kroz baraž izbore opstanak u ligi.\nPrethodni tekstJedan od timova ostaje bez gola?\nSledeći tekstNa svakoj od poslednjih 6 utakmica je bio dobitan tip ”GG4+”


China Town Tehno Party – CLUBBING.RS\nChina Town Tehno Party\nNovember 29, 2014 • No Comments •Najave\nNova sjajna žurka u organizaciji Jungle Tribea održaće se 06.decembra u Depo Magacinu. Reč je o velikom tehno događaju, koji će okupiti najbolju domaću DJ ekipu ovog muzičkog pravca- Lea Dobričić, Kristina Lalić, Speedy, Antrax i Tumalon.\nUjedno, radi se o tematskoj žurci pod nazivom China Town, koja će prostor Depo Magacina pretvoriti u ludnicu kineske četvrti, sa crvenim lampionima, velikim kineskim zmajevima, konkubinama i gejšama..\nUkoliko ste raspoloženi, mogli bismo da organizujemo podelu karata putem Vašeg medija. Predlažem da na nedeljnom nivou izdelimo 10×2 karte, što bi do samog događaja bilo 60 karata ukupno. Dobitnici od podataka treba da ostave svoje ime, prezime i broj telefona, koje nam prosleđujete na kraju svake nedelje, a njih upućujete da po svoje karte mogu da dođu u Jungle Tribe, Gospodar Jevremova 49, najkasnije do srede 03.decembra. U prilogu mejlu, šaljem Vam banere u dimenzijama u kojima smo Vam ih i ranije slali, a ukoliko se nešto u vezi sa dimenzijama promenilo, obavestite me i koriđgovaćemo.


Ozvaničen početak projekta „Fudbal bez granica“ čiji je partner i Grad Sarajevo | Grad Sarajevo\nRealizaciju projekta, čija su ciljna grupa dječaci u dobi između 5 i 14 godina koji su zbog socijalne situacije u nemogućnosti da treniraju fudbal, Grad Sarajevo je pomogao u smislu snošenja troškova prijevoza djece na trening. FC "Inter" polaznicima je osigurao kompletnu opremu, a FSŠ "Bubamara" zadužena je za svakodnevnu realizaciju projekta.\nDogradonačelnik Nenad Marković rekao je kako je njegovo opredjeljenje po preuzimanju funkcije bilo da se odmah pomogne svoj djeci u Sarajevu da se bave sportom i na taj način sklone sa ulice. "Ovaj projekat koji nam je ponudila \_’Bubamara\_’ prava je prilika za to i Gradska uprava ga je odmah podržala. Drago nam je da su porodice devedesetero djece iskazale interes za ovaj projekat, i da njih pedeset ostane u sportu, mi možemo biti zadovoljni da smo uradili pravu stvar", dodao je Marković.\nDirektorica Centra za socijalni rad KS Mirsada Poturković naglasila je kako Centar prvi put ulazi u jedan ovakav značajan projekat koji ima veze i sa realizacijom Akcionog plana za sprečavanje maloljetničke delinkvencije.\nDirektor Fudbalske sportske škole "Bubamara" Predrag Pašić zahvalio je Gradu Sarajevu i posebno dogradonačelniku Markoviću na podršci ali i inicijativi za realizaciju ovog važnog projekta. "Djeca čiji roditelji nisu u mogućnosti da svakog mjeseca plaćaju članarinu nisu kriva za to i zaslužuju isti tretman kao i ostali koji jesu u mogućnosti. Među njima su dječaci sa velikim talentom, a ovakvim tipom projekta otkriveni su mnogi svjetski igrači kao što su Ronaldo, Ronaldinjo, Ian Philips Wriht i dr.", dodao je Pašić.\nPredstavnik FC "Intera" Aldo Montinaro istaknuo je kako "Inter" već ima dosta iskustva sa ovakvim projektima i za to je svesrdno podržao i ovaj u Sarajevu. "Za sada smo osigurali kompletnu opremu za treniranje devedeset dječaka, a za najuspješniju trojicu u septembru ove godine organiziramo kampus u Italiji koji će uključivati upoznavanje sa klubom, obilazak italijanskih gradova, te druženje sa ostalom djecom iz cijelog svijeta koja će biti u kampusu", rekao je Montinaro.\nZajednička je namjera da se ovaj projekat nastavi realizirati i ubudućnosti i da u njega bude uključeno što više dječaka koji će nekada postati veliki fudbaleri i predstavljati našu zemlju u svijetu.


"U drugom poluvremenu u Breši dokazali smo da možemo da se nosimo i sa daleko iskusnijim i kvalitetnim sastavima kakva je Breša, sredili smo odbranu, zaigrali agresivnije, momci su potvrdili da imaju potencijal. Očekujem da nećemo ponoviti igru iz prve četvrtine u Breši (7:0 prim. aut), da ćemo bolje otvoriti meč i da nećemo samo jedno poluvreme odigrati na visokom nivou", rekao je Ćirić.\nKao glavne igrače italijanskog viceprvaka označio je Crnogorce Janovića, Paskovića i Vukčevića, kao i domaće igrače Prešutija i Rica.\n"U Beograd dolaze sa ambicijama i imperativom, jer nijedna ekipa koja se u ovoj grupi bori za plasman na F8 nema mnogo prostora za greške. Verovatno se do poslednjeg kola neće znati ko će otići na završni turnir, svaki bod je bitan, ali nadam se da ćemo Breši bar za nijansu više otežati posao nego na njenom bazenu", dodao je trener crno-belih.\nVaterpolisti Partizana, koji u elitnom takmičenju imaju učinak 0-7, biće jači za oporavljane Nikolu Lukića i golmana Milutina Belopavlovića.\nUtakmica A grupe Lige šampiona izmedju Partizana i Breše igra se u sredu od 18.30.


EUBUILD PROJEKAT - TREĆI MEĐUNARODNI SAMIT O KVALITETU IZGRADNJE U ISTANBULU\nSA FOKUSOM NA ENERGETSKU EFIKASNOST U ZGRADARSTVU\nU okviru projekta „EUbuild Energy Efficiency - Međusektorska saradnja u oblasti finansiranja energetske efikasnosti u zgradarstvu u okviru EU propisa i pravnih sporazuma“ (www.eubuild.com) delegacija Privredne komore Beograda, zajedno sa ostalim delegacijama zemalja svih partnera u projektu (Turska, Bosna i Hercegovina, Makedonija, Crna Gora i Albanija), učestvovala je na Trećem međunarodnom samitu o kvalitetu izgradnje, održanom u Istanbulu 23.11.2011. godine. Glavne teme samita bile su:održiva budućnost građevinskog sektora, globalna konkurentnost turske građevinske industrije i finansiranje energetske efikasnosti u zgradarstvu. Samit je organizovan na veoma visokom nivou, uz prisustvo velikog broja turskih zvaničnika i medijsku propraćenost. U toku samita, partneri na projektu potpisali su Deklaraciju o energetskoj efikasnosti, koja je poslata izazvala veliku pažnju najznačajnijih turskih medija.\nGrađevinski sektor u Turskoj u velikoj meri je zaslužan za ekonomski bum ove zemlje i Turska je sedma zemlja u svetu po izvozu građevinskog materijala. Asocijacija turskih proizvođača građevinskih materijala-IMSAD, prepoznala je značaj poboljšanja energetske efikasnosti u zgradarstvu, tako da je ove godine ceo samit bio u znaku energetske efikasnosti. Na sesiji posvećenoj energetskoj efikasnosti u zgradarstvu istaknuto je da je stambeni sektor odgovoran za oko 40% ukupne potrošnje energije i samim tim predstavlja veliki potencijal za uštede energije. Osim uštede energije, doprinosa manjoj emisiji gasova staklene bašte, značajan rezultat primene mera za poboljšanje energetske efikasnosti je porast broja radnih mesta. Neophodno je uvesti metodologiju za utvrđivanje nivoa energetske efikasnosti zgrada i primeniti je kako na nove, tako i na stare zgrade, kao i raditi na informisanju stanovništva o mogućim uštedama koje mogu ostvariti, primenom mera za poboljšanje energetske efikasnosti. Sa tim ciljem u Ankari u toku izgradnja zgrade koja će sama da proizvodi energiju koju troši i biće otvorena za javnost.\nU okviru boravka u Istanbulu organizovana je i radionica o energetskoj efikasnosti u zgradarstvu. Na radionici je predstavljena analiza Evropskog instituta za performanse zgrada (European Building Performance Institute), pod nazivom „Evropske zgrade pod mikroskopom”. Ova analiza bavi se statistickim podacima koji se tiču karakterisika zgrada u zemljama Evropske unije, uključujući Švajcarsku i Norvešku. Na osnovu ovih podataka moguće je napraviti analizu potencijala za smanjenje emisije CO2 i dati različite scenarije za sistemsko renoviranje zgrada do 2050. godine. Oko 20% zgrada je u javnom vlasništvu, a ostale su u privatnom vlasništvu. Zavisno od strukture vlasništva i godine izgradnje, zavisi i pristup renoviranju zgrada. Veliki broj zgrada izgrađen je pre više od 50 godina, a više od 40% zgrada izgrađen je pre 1960. godine, kada su zahtevi za energetsku efikasnost bili minimalni. Na radionici su predstavljeni finansijski instrumenti u Turskoj, u kojoj su dostupni slični instrumenti finasiranja kao u zemljama Balkana, najčešće ponuda bankarskih kredita, a dosta se očekuje od ESCO modela finansiranja, koji podrazumeva finansiranje od uštede energije. Ukupna potrošnja energije u Turskoj u stambenom sektoru u proteklih deset godina porasla je za 3.5%, a procenjuje se da je potencijal uštede energije u zgradama i do 30%. Učesnici radionice složili su se u oceni da je neophodno što pre doneti odgovarajuće propise na nacionalnom nivou, obezbediti nove načine finasiranja projekata energetske efikasnosti i raditi na jačanju svesti kod stanovništva o značaju energetske efikasnosti.\nBoravak delegacije Privredne komore Beograda u Istanbulu, bio je višestruko koristan za sve učesnike delegacije. Ovo je bila prilika za ostvarivanje kontakata sa učesnicima iz svih zemalja, partnera u projektu, za sticanje novih znanja, kao i za jačanje saradnje između Privredne komore Beograda i njenih članova.


Održana komemoracija Tomislavu Grizelju / Bljesak.info | BH Internet magazin\nOdržana komemoracija Tomislavu Grizelju\nGospodarstvo / Posao | 15. 01. 2022. u 15:47 Fena\nPovodom smrti jednog od osnivača i prvog predsjednika Upravnog odbora Udruženja poslodavaca FBiH i Asocijacije poslodavaca BiH, vlasnika kompanije za termoenergetiku, plinsku tehniku, tretman i transport vode "Grizelj" d.d. i jednog od najuspješnijih bh. biznismena Tomislava Grizelja, Udruženje poslodavaca FBiH i porodica organizirali su komemoraciju u prostorima Općine Centar.\nDirektor Udruženja poslodavaca Federacije BiH Mladen Pandurević kroz prisjećanja na Tomislava Grizelja kazao je između ostalog da je bio uvijek točan, odgovoran prema poslu, te rekao da je Grizelj svojim načinom rada mijenjao odnos prema poslu.\nPredsjednik Udruženja poslodavaca FBiH Adnan Smailbegović podsjetio je da se ove godine navršava 20 godina od kada je 30 poslodavaca osnovalo Udruženje čiji je prvi predsjednik bio Tomislav Grizelj.\n''Tomo, kako smo ga svi zvali bio je idealan izbor u vrijeme kada se trebalo izboriti za glas poslodavaca. Onih koji rade i stvaraju nove vrijednosti'', kazao je Smailbegović.\nOn je istakao da je Grizelj bio zaslužan da se brojne kompanije pridruže Udruženju i da znaju da se radi na stvaranju boljeg poslovnog ambijenta u BiH.\nSmailbegović je također istakao da je Tomislav Grizelj bio čovjek sa strategijom i dugoročnom vizijom.\n00On je zaista bio i veliki Bosanac i Hercegovac. Čovjek koji je uvijek živio za Bosnu i Hercegovinu, koji je radio za Bosnu i Hercegovinu. Ovo je zaista veliki gubitak kako za nas kao udruženje, za poslovnu zajednicu i za BiH'', kazao je Smailbegović.\nTomislav Grizelj bio je jedan od osnivača Udruženja poslodavaca FBiH i Asocijacije poslodavaca BiH, te prvi predsjednik UO obje organizacije.\nNjegove aktivnosti na samom početku Udruženja poslodavaca FBiH podrazumijevale su organizaciju ovog udruženja po kantonima te uspostavu Ekonomsko-socijalnog vijeća FBiH, s ciljem stvaranja korektnijih odnosa sa Sindikatom i Vladom FBiH.\nPokrenuo je brojne inicijative, između ostalih i inicijativu o reformi javnog sektora pod nazivom "Buldožer" koja je rezultirala značajnim pomacima u poslovnom ambijentu na cjelovitom tržištu BiH. Dao je izuzetan doprinos u razvoju i afirmaciji ugleda Udruženja u cilju da se glas poslodavaca čuje na svim nivoima vlasti UPFBiH i aktivno sudjeluje u kreiranje poslovne politike, kao i izuzetan dugogodišnji uspješan rad u organima Udruženja i Asocijacije.\nDirektno je sudjelovao u plinifikaciji grada Sarajeva, izradi i održavanju strojnih postrojenja za potrebe ZOI''84. Tokom agresije na BiH i nakon nje učestvovao je u hitnim sanacijama i obnovi Sarajeva, ali i cijele BiH. Godine 1991. je proglašen za menadžera godine Republike Bosne i Hercegovine, a sponzorirao je Konferenciju o obnovi Sarajeva 1994. godine.\ntomislav grizelj poslodavci\nPoslodavci i sindikati upozoravaju Vladu\n''Poslodavci u BiH zatvaraju radnje jer ne mogu naći radnike''\nČetvrtini poslodavaca nedostaju radnici, većinom u građevini i ugostiteljstvu